Newseae.gr - Ευκολότερη πρόσβαση σε βιβλία εντός της ΕΕ για τυφλούς & πολίτες της ΕΕ με χαμηλή όραση - NEWSEAE.GR\nΕυκολότερη πρόσβαση σε βιβλία εντός της ΕΕ για τυφλούς & πολίτες της ΕΕ με χαμηλή όραση - NEWSEAE.GR\nΕυκολότερη πρόσβαση σε βιβλία εντός της ΕΕ για τυφλούς και πολίτες της ΕΕ με χαμηλή όραση\nΣημαντική πρόοδος για μεγαλύτερη συμμετοχή των τυφλών και των ατόμων με χαμηλή όραση στην ΕΕ\nΑπό την Παρασκευή 12/10/2018, τα βιβλία, τα περιοδικά και το υπόλοιπο έντυπο υλικό είναι ευκολότερα διαθέσιμο, σε μορφή προσιτή, για όλους τους τυφλούς και τα άτομα με χαμηλή όραση σε ολόκληρη την Ευρωπαϊκή Ένωση.\nΑυτό αποτελεί συνέχεια της κύρωσης από την ΕΕ της Συνθήκης του Μαρακές, η οποία οριστικοποιήθηκε την 1η Οκτωβρίου 2018.\nΣτο πλαίσιο της στρατηγικής για την ψηφιακή ενιαία αγορά, οι νέοι κανόνες δημιουργούν υποχρεωτική εξαίρεση, σε επίπεδο ΕΕ, των κανόνων περί δικαιωμάτων πνευματικής ιδιοκτησίας.\nΟ Αντιπρόεδρος για την Ψηφιακή Ενιαία Αγορά κ. Άντρους Άνσιπ δήλωσε: «Η Συνθήκη αυτή αποτελεί ένα ουσιαστικό βήμα για τη βελτίωση της κοινωνικής ένταξης, της πρόσβασης στον πολιτισμό και στην ψυχαγωγία των τυφλών, των ατόμων με χαμηλή όραση ή των ατόμων που αντιμετωπίζουν άλλα προβλήματα ανάγνωσης εντύπων. Θα καταστήσουν δυνατή τη δημιουργία και τη διάθεση σε άτομα με προβλήματα ανάγνωσης ειδικών μορφοτύπων έντυπου υλικού - όπως το Braille ή το Daisy.»\nΗ κ. Μαρίγια Γκαμπριέλ, Επίτροπος αρμόδια για την ψηφιακή οικονομία και την κοινωνία, δήλωσε: «Η σημερινή ημέρα σηματοδοτεί σημαντική πρόοδο για μεγαλύτερη συμμετοχή των τυφλών και των ατόμων με χαμηλή όραση στην ΕΕ.\nΕπιτέλους, όχι μόνον αποκτούν ευκολότερη πρόσβαση σε βιβλία και άλλα δημοσιευμένα έργα που απαιτούνται για εργασία ή αναψυχή, αλλά μπορούν επίσης να τα ανταλλάσσουν σε ολόκληρη την ΕΕ.\nΧωρίς προηγούμενη άδεια από τους δικαιούχους των δικαιωμάτων του δημιουργού θα εξασφαλίζεται ταχεία πρόσβαση σε όλο και περισσότερο και ποικίλο περιεχόμενο.»\nΗ Συνθήκη του Μαρακές εγκρίθηκε από τον Παγκόσμιο Οργανισμό Διανοητικής Ιδιοκτησίας (WIPO) το 2013.\nΗ νομοθεσία της ΕΕ σχετικά με τη Συνθήκη του Μαρακές προτάθηκε από την Επιτροπή ως μέρος του εν εξελίξει εκσυγχρονισμού της νομοθεσίας της ΕΕ για τα δικαιώματα πνευματικής ιδιοκτησίας.\nΕυρωπαϊκή Ένωση ,\tΤυφλοί ,\tΟπτική Αναπηρία


Εύβοια: Μεγάλη προσοχή όταν ακούσετε το τηλέφωνο -\nΕύβοια: Μεγάλη προσοχή όταν ακούσετε το τηλέφωνο\nΣυναγερμός έχει σημάνει και στην Εύβοια μετά από καταγγελίες για μια νέα τηλεφωνική απάτη από αγνώστους που καλούν σε τηλέφωνα ανυποψίαστων πολιτών και παριστάνουν τους λογιστές.\nΥπάρχουν αναφορές για πολλές περιοχές της Εύβοιας. Τους παίρνουν τηλέφωνο και προσπαθούν να τους πείσουν να τους δώσουν στοιχεία λογαριασμών τους για να τους επιστρέψουν δήθεν χρήματα από την καταβολή ρήτρας αναπροσαρμογής καθώς και να τους καταβάλουν «ξεχασμένο» δώρο Πάσχα. Δεν θα ξεχάσουμε πριν από μήνες που έπαιρναν τηλέφωνο και με το πρόσχημα του επιδόματος εμβολιασμού προσπαθούσαν να μάθουν τους προσωπικούς κωδικούς για το internet banking.\nΜέχρι στιγμής δεν έχει δημοσιοποιηθεί αν κάποιος έπεσε θύμα τους αλλά οι απόπειρες είναι πολλές. Δεν ξεχνάμε βέβαια και στην Βόρεια Εύβοια όπου ξενοδόχος έπεσε θύμα απατεώνα. Αυτή την φορά, υπάρχουν πολλές καταγγελίες και για το Αλιβέρι.\nΜε αφορμή περιστατικά εξαπάτησης πολιτών, σε διάφορες περιοχές της χώρας, από επιτήδειους που προσεγγίζουν κυρίως άτομα τρίτης ηλικίας και με διάφορα προσχήματα και τεχνάσματα τους αποσπούν χρηματικά ποσά, η Ελληνική Αστυνομία συνιστά τα παρακάτω.\nΠροσοχή στις τηλεφωνικές απάτες! Η ανακοίνωση της Αστυνομίας\nΘέση πήρε και το επιμελητήριο της Εύβοιας που τονίζει ότι υπάρχει πλήθος περιστατικών εξαπάτησης επιχειρηματιών και εμπόρων, με πρόσχημα την δήθεν αγορά προϊόντων και υπηρεσιών από επιτήδειους. “Οι εν λόγω απατεώνες” τονίζεται στο δελτίο τύπου, “καταφέρνουν και αποσπούν τραπεζικά στοιχεία και κωδικούς ασφαλείας του e-banking, για την δήθεν άμεση πληρωμή, προκαλώντας μεγάλη ζημία στις ήδη επιβαρυμένες με μεγάλα κόστη επιχειρήσεις.”


typoskritis.gr - Τέλος ο Μακ από τον Παναθηναϊκό\nΚυριακή 06 Ιουνίου 2021 17:45 Αθλητικά\nΠαναθηναϊκός και Σέλβιν Μακ έβαλαν… τίτλους τέλους στη συνεργασία τους, πριν καν ολοκληρωθούν οι τελικοί της Basket League.\nΠαρελθόν από την ομάδα του Παναθηναϊκού αποτελεί από την Κυριακή (06.06.2021) ο Σέλβιν Μακ. Ο… επίλογος της “πράσινης” καριέρας του γράφτηκε λίγες ώρες μετά τη συμμετοχή του στον δεύτερο αγώνα του “τριφυλλιού” με το Λαύριο, για τους τελικούς της Basket League.\nΟ 31χρονος Αμερικανός γκαρντ αναχώρησε το πρωί για τις ΗΠΑ, λόγω ενός προσωπικού θέματος, κι έτσι επισπεύθηκαν οι διαδικασίες για το φινάλε της συνεργασίας τυ με τον Παναθηναϊκό, κάτι που ήταν αποφασισμένο να συμβεί.


Νοσοκομεία σε…απόγνωση – Health Update\nΑρχική / Τελευταίες Εξελίξεις / ΕΣΥ / Νοσοκομεία σε…απόγνωση\n9 November 2017\tΕΣΥ, Τελευταίες Εξελίξεις\nΕρώτηση στη Βουλή κατέθεσαν ο βουλευτής Επικρατείας και Τομεάρχης Υγείας της ΝΔ Βασίλης Οικονόμου και ο αναπληρωτής Τομεάρχης, Ιάσονας Φωτήλας, μαζί με τους βουλευτές του Τομέα Υγείας της ΝΔ, για το τραγικό συμβάν που έλαβε χώρα στο Πανεπιστημιακό Γενικό Νοσοκομείο Θεσσαλονίκης «ΑΧΕΠΑ». Το ασανσέρ του παλιού κτιρίου του νοσοκομείου υποχώρησε 2 ορόφους με αποτέλεσμα να τραυματιστούν ένας τραυματιοφορέας, μία χειρίστρια μηχανημάτων και δυο συνοδοί ασθενών. Ο Τομέας Υγείας της ΝΔ εξαπολύει επίθεση στην ηγεσία του Υπουργείου Υγείας, κατηγορώντας τους για πλήρη ανευθυνότητα και ότι από καθαρά θέμα τύχης δεν θρηνήσαμε θύματα. «Στη Χίο έπεσε η οροφή του Νοσοκομείου, στη Θεσσαλονίκη τώρα το ασανσέρ, τι άλλο περιμένετε να γίνει για να πράξετε τα αυτονόητα και να αναλάβετε επιτέλους τις ευθύνες σας;», τόνισε χαρακτηριστικά. Τέλος καλούν τον Υπουργό ν’ αναλάβει τις ευθύνες του, να δώσει λύσεις εδώ και τώρα και να αποτρέψει την κατρακύλα της δημόσιας υγείας.\nΒασίλης Οικονόμου Βουλή ερώτηση ΕΣΥ Ιάσων Φωτήλας Νέα Δημοκρατία νοσοκομεία Νοσοκομείο ΑΧΕΠΑ Νοσοκομείο Χίου υπουργείο Υγείας\t2017-11-09\nΕτικέτεςΒασίλης Οικονόμου Βουλή ερώτηση ΕΣΥ Ιάσων Φωτήλας Νέα Δημοκρατία νοσοκομεία Νοσοκομείο ΑΧΕΠΑ Νοσοκομείο Χίου υπουργείο Υγείας\nPrevious Η ISOPLUS στον 35ο Αυθεντικό Μαραθώνιο και δίπλα σε 4 αθλητές των Ολυμπιακών και Παραολυμπιακών Αγώνων στο Τόκυο\nNext Η απάντηση του ΑΧΕΠΑ για τον ανελκυστήρα


Τετάρτη, 25 Μαϊος 2016 18:21\nPlay of Light from KPapp on Vimeo.\nΔείτε ένα καταπληκτικό time-lapse video με πλάνα από την πόλη της Αμφιλοχίας, την Μπούκα, το Σπάρτο, το Λουτρό, το Ανοιξιάτικο και την παραλία »Αράπης».\nΌπως αναφέρει ο δημιουργός του Κώστας Παππάς (στον οποίον αξίζουν τα εύσημα) δημιουργήθηκε με τη φωτογραφική τεχνική αποτύπωσης time-lapse και χρειάστηκαν 5132 φωτογραφίες, σε διάστημα δυο ετών περίπου, αρκετή υπομονή για την καταγραφή των κεραυνών, πολλές ώρες ημερήσιας και νυχτερινής λήψης και ακόμα περισσότερες για video editing.\nΤελευταία τροποποίηση στις Δευτέρα, 12 Οκτωβρίου 2020 11:39


«Και εγένετο φως στις… GoPro»! - All About Computers\n«Και εγένετο φως στις… GoPro»!\nΟι λάτρεις των extreme sports και της περιπέτειας αρέσκονται στο να δοκιμάζουν τις αντοχές τους, ακόμη και κάτω από τις πιο αντίξοες συνθήκες. Ακόμη και όταν έχει πέσει ο ήλιος και οι συνθήκες του φωτισμού δεν ευνοούν το video recording,\nοι fans της δράσης και των εντυπωσιακών stunts (που λατρεύουν το mountain-bike, το surfing, το skateboarding και άλλα outdoor activities) εξακολουθούν να τραβούν τα αγαπημένα τους videos. Ωστόσο, όσο καλά και να ανταποκρίνονται οι κάμερες GoPro στις (δύσκολες) συνθήκες χαμηλού φωτισμού (ή στις νυχτερινές λήψεις), η αλήθεια είναι ότι οι users πάντοτε θα αναζητούν και θα χρειάζονται περισσότερο… φως! Από αυτή την ξεχωριστή ανάγκη γεννήθηκε το [qudos] Action Light, ένα ξεχωριστό φλας-mount, το οποίο μπορεί να τοποθετηθεί στις GoPro (αλλά και σε κάμερες DSLR και παραδοσιακές video-cams), αναβαθμίζοντας σημαντικά το επίπεδο φωτισμού και χαρίζοντας έτσι μία πιο ρεαλιστική video recording εμπειρία.\nΠΗΓΗ : www.digitallife.gr


Σήμα κινδύνου μετά από πολύχρονη προσφορά | ΠΟΛΙΤΙΣΜΟΣ | ΡΙΖΟΣΠΑΣΤΗΣ\nΚυριακή 11 Γενάρη 1998\nΣΤΕΓΗ ΦΙΛΟΤΕΧΝΩΝ ΦΛΩΡΙΝΑΣ\nΣήμα κινδύνου μετά από πολύχρονη προσφορά\nΟ Πρόεδρος της Στέγης, Θέμης Μηλώσης, μας μιλά για την πορεία και τα προβλήματα του "Μουσείου Σύγχρονης Τέχνης" και της "Πινακοθήκης Καλλιτεχνών Φλώρινας"\nΗ "ζωή της" ξεπερνά την εικοσαετία. Η προσφορά της στην εικαστική αναβάθμιση του τόπου μας, ιδιαίτερα σημαντική. Η Στέγη Φιλότεχνων Φλώρινας,ο πολιτιστικός σύλλογος που ιδρύθηκε το 1975 από έναν κύκλο καλλιτεχνών και φιλότεχνων της πόλης με πρωτεργάτες και θεμελιωτές το γλύπτη Δημήτρη Καλαμάρα και το ζωγράφο Στερίκα Κούλη,αποτελεί αναμφίβολα, μία δυναμική παρουσία στον εικαστικό χάρτη της χώρας μας. Μέσα από τα δύο εικαστικά κέντρα που ίδρυσε - το Μουσείο Σύγχρονης Τέχνης (1977) και την Πινακοθήκη Καλλιτεχνών Φλώρινας (1985) - συμβάλλει στην πολιτιστική αναβάθμιση του νομού και στην προβολή του νεοελληνικού πολιτισμού. Στην καλλιέργεια του αισθητικού κριτηρίου των κατοίκων της περιοχής. Στην παροχή βασικής καλλιτεχνικής παιδείας προς τη νεολαία. Στην ανάδειξη του καλλιτεχνικού δυναμικού της περιοχής, αλλά και στην προβολή της καλλιτεχνικής ταυτότητας της Φλώρινας μέσα από τη συγκέντρωση των προϊόντων του σύγχρονου καλλιτεχνικού της γίγνεσθαι.\nΗ Στέγη Φιλότεχνων Φλώρινας,στα είκοσι δύο χρόνια λειτουργίας της, κατάφερε να ξεπεράσει τα όρια ενός μικρού συλλόγου και τα σύνορα ενός νομού. Διεύρυνε τους ορίζοντές της, παρά τις δυσκολίες που αντιμετώπισε εξαιτίας της κυβερνητικής "ευαισθησίας". Μετά από είκοσι δύο χρόνια σημαντικής προσφοράς, το μέλλον της διαγράφεται αβέβαιο. Η "Πινακοθήκη Καλλιτεχνών Φλώρινας", παραμένει κλειστή από το Γενάρη του 1997, εξαιτίας έλλειψης χρημάτων, ενώ το "Μουσείο Σύγχρονης Τέχνης" αναζητά εναγώνια τη μεταστέγασή του σε κατάλληλο κτίριο.\nΓια την προσφορά και την πορεία της Στέγης, αλλά και για τα μεγάλα προβλήματα που αντιμετωπίζει σήμερα, μας μιλά ο Πρόεδρος της Στέγης Φιλότεχνων Φλώρινας, Θέμης Μηλώσης.\n- Ποια έργα περιλαμβάνουν οι συλλογές του "Μουσείου Σύγχρονης Τέχνης" και της "Πινακοθήκης Καλλιτεχνών Φλώρινας";\n- "Το "Μουσείο Σύγχρονης Τέχνης" λειτουργεί από το 1977 σε ένα από τα παλαιότερα και ιστορικά κτίρια της πόλης. Η ιδιαιτερότητα τής ίδρυσης και της λειτουργίας του έγκειται αποκλειστικά στο μεράκι και την αγάπη των υπευθύνων, που όλα αυτά τα χρόνια δούλεψαν και δουλεύουν γι' αυτό το σκοπό, αλλά και στην εγκάρδια ανταπόκριση του κοινού της Φλώρινας.Το περιεχόμενο της μόνιμης συλλογής του, που σήμερα αριθμεί 400 περίπου έργα επώνυμων δημιουργών όλων των μορφών της σύγχρονης ελληνικής τέχνης (και όχι μόνο), του δικαιολογεί το χαρακτήρα του ως Μουσείο Σύγχρονης Τέχνης, γιατί καλύπτει τη μετά το 1950 περίοδο. Στις αίθουσές του εκτίθενται εκ περιτροπής έργα Ελλήνων και ξένων καλλιτεχνών, από τον Σαγκάλ και τον Νίκολσον μέχρι το Μόραλη και τον Χατζηκυριάκο - Γκίκα.Ενδεικτικά αναφέρουμε τις δημιουργίες των: Ρέγκου, Κανακάκη, Πλακωτάρη, Ρέγκου, Καπράλου, Μπότσογλου, Δημητρέα, Χαλεπά, Καλαμάρα, Γραμματόπουλου, Μόραλη, Νικολάου, Σικελιώτη, Τσόκλη κ.ά. Η μόνιμη συνεργασία του με την Εθνική Πινακοθήκη αποκαλύπτει τα θεμέλια της ποιότητας και της σοβαρότητάς του".\n"Η "Πινακοθήκη Καλλιτεχνών Φλώρινας", μπορεί να χαρακτηριστεί ως μια "εξειδικευμένη" Πινακοθήκη, εξαιτίας της προέλευσης του καλλιτεχνικού έργου που παρουσιάζει, το οποίο και είναι προϊόν αποκλειστικά "τοπικής παραγωγής" με πανελλήνια όμως εμβέλεια.Η εγκατάσταση της Πινακοθήκης σε ένα ωραίο παραδοσιακό κτίριο του ΟΣΕ, προβάλλει τη φλωρινιώτικη εικαστική δημιουργία σε έναν από τους τελευταίους σιδηροδρομικούς σταθμούς της χώρας. Η μόνιμη συλλογή της Πινακοθήκης αριθμεί 90 περίπου έργα ζωγραφικής και γλυπτικής, σχέδια και φωτοσχέδια, κατασκευές και ολογράμματα. Με την απόκτηση έργων των "προδρόμων" λαϊκών και έντεχνων ζωγράφων της περιόδου του μεσοπολέμου, επιδιώκεται να της δοθεί και ιστορικός χαρακτήρας".\n- Ποιες οι σημαντικότερες δραστηριότητες που αναπτύχθηκαν στα δύο εικαστικά κέντρα;\n- "Αναπτύχθηκαν δραστηριότητες ενισχυτικές του εκπαιδευτικού ρόλου που κυρίως καλούνται να διαδραματίσουν με τη μορφή μικρών περιφερειακών κέντρων.Εκτός από την παρουσίαση θεματικών επιλογών της μόνιμης συλλογής στις 9 μέχρι σήμερα περιόδους λειτουργίας, πραγματοποιούνται εκθέσεις συλλογών ιστορικής και αισθητικής αξίας σε συνεργασία με εικαστικά ιδρύματα της χώρας (Εθνική Πινακοθήκη), εικαστικά κέντρα (Βελλίδειο ΠΚ), ινστιτούτα (Γκαίτε, Γαλλικό Ινστιτούτο, Βρετανικό Συμβούλιο) και με καλλιτεχνικά σωματεία (ΠΑΠΟΚ, ΣΚΕΤΒΕ). Μέχρι σήμερα πραγματοποιήθηκαν πάνω από 45 εκθέσεις, ενώ με σκοπό την καλύτερη προσέγγιση με το εικαστικό έργο, οργανώθηκαν σε δύο κύκλους 33 συμπόσια τέχνης.Στις παρουσιάσεις αυτές, συμμετέχουν ενεργά οι μαθητές και οι σπουδαστές του νομού, μέσα από μια στενή συνεργασία με τους φορείς εκπαίδευσης και τους καθηγητές καλλιτεχνικών μαθημάτων".\n"Εκτός από τις εκδηλώσεις εικαστικού χαρακτήρα, στο χώρο του Μουσείου πραγματοποιούνται μουσικές συναυλίες, λογοτεχνικές βραδιές και επιστημονικές ημερίδες για τον πολιτισμό.Αποτελεί σπάνιο φαινόμενο η ίδρυση και λειτουργία ενός εικαστικού Μουσείου με ευθύνη ενός μικρού συλλόγου και μάλιστα στην άκρη της ελληνικής περιφέρειας".\n- Πότε ιδρύθηκε και με ποιο σκοπό, η βιβλιοθήκη;\n"Ιδρύθηκε το 1980, με αποκλειστικά εικαστικό χαρακτήρα και με σκοπό τη στήριξη του εκπαιδευτικού ρόλου που, κατά κύριο λόγο, διαδραματίζει το "Μουσείο Σύγχρονης Τέχνης". Μαζί με ένα αξιόλογο αρχείο αποδελτιωμένου Τύπου, παρέχει το απαραίτητο υλικό καλλιτεχνικής παιδείας προς τη νεολαία. Σήμερα αριθμεί πάνω από χίλιους τόμους και λειτουργεί ως δανειστική βιβλιοθήκη. Για το χώρο της Δυτικής Μακεδονίας αποτελεί τη μοναδική πηγή έντυπης καλλιτεχνικής παιδείας".\n"Ιδιαίτερο είναι το ενδιαφέρον που επιδεικνύεται για τα εκπαιδευτικά προγράμματα. Η εφαρμογή τους ξεκίνησε το 1989 με σκοπό την παροχή και συμπλήρωση της αναγκαίας καλλιτεχνικής παιδείας της νεολαίας με τη μεθοδική επιλογή και εφαρμογή σχετικών προγραμμάτων καλλιτεχνικής εκπαίδευσης".\nΣύγχρονο πολιτιστικό πρόσωπο\n- Τι σημαίνει για την ακριτική περιοχή της Φλώρινας η λειτουργία του Μουσείου και της Πινακοθήκης;\n- "Τόσο το Μουσείο όσο και η Πινακοθήκη της "Στέγης", δεσπόζουν στην πολιτιστική ζωή της πόλης και η αναγκαιότητα της ύπαρξης και λειτουργίας τους, είναι από όλους παραδεκτή. Διαμορφώνουν και προβάλλουν με τον καλύτερο τρόπο το σύγχρονο πολιτιστικό πρόσωπο της Φλώρινας. Ομως, η σοβαρή αυτή προσπάθεια, απειλείται με διακοπή.Η κρισιμότητα της κατάστασης οφείλεται σε διάφορους λόγους, κυρίως όμως στην οικονομική ανέχεια που επικρατεί στη "Στέγη" από την ίδρυσή της μέχρι σήμερα. Υπάρχει αδυναμία εξασφάλισης ικανών πόρων, τόσο για την απρόσκοπτη λειτουργία των εικαστικών κέντρων, όσο και για την παραπέρα ανάπτυξη της δραστηριότητάς τους".\n"Είναι γεγονός ότι το υπουργείο Πολιτισμού είναι η μόνη πηγή χρηματοδότησης της προσπάθειας που γίνεται. Η περιστασιακή υποστήριξή του όμως, δεν επαρκεί για την κάλυψη ακόμα και των ανελαστικών δαπανών λειτουργίας.Είναι ακόμα γεγονός ότι η σημερινή ηγεσία του ΥΠΠΟ γνωρίζει άριστα το θέμα, αλλά χρειάζεται και η ανάλογη υποστήριξη της τοπικής κοινωνίας για την επίλυσή του, η οποία και δεν έχει δοθεί. Η παράλογη άρνηση του Δήμου Φλώρινας να εντάξει τη Φλώρινα στο "Εθνικό Πολιτιστικό Δίκτυο Πόλεων" με την εικαστική της φυσιογνωμία, δυσκόλεψε τα πράγματα. Ενας ακόμα αρνητικός παράγοντας για την εξασφάλιση μόνιμης και επαρκούς επιχορήγησης, φαίνεται να είναι το υπάρχον καθεστώς του Μουσείου, που δεν επιτρέπει μια απευθείας οικονομική αντιμετώπισή του ως Μουσείο, αλλά αντιμετωπίζεται από το ΥΠΠΟ μέσα στη λογική της πληθώρας των επαρχιακών συλλόγων της χώρας".\n"Το Μουσείο ως σοβαρό και έγκυρο εικαστικό κέντρο, ασφυκτιά μέσα στο υπάρχον πλαίσιο και αναζητά εναγώνια τη μεταστέγασή του σε κατάλληλο κτίριο προκειμένου να στεγάσει και να αναδείξει την αξιόλογη συλλογή του, διευρύνοντας συνάμα και όλους τους άλλους τομείς της δραστηριότητάς του. Από την άλλη μεριά, η "Πινακοθήκη Καλλιτεχνών Φλώρινας" από 1/1/97 παραμένει κλειστή, εξαιτίας έλλειψης χρημάτων για την αποκατάσταση σοβαρών ζημιών του κτιρίου και των δαπανών λειτουργίας της".\n- Ποιες οι προοπτικές αναβάθμισης και λειτουργίας των δύο χώρων;\n- "Κάτω από αυτές τις συνθήκες, οι προοπτικές δεν είναι καθόλου ευοίωνες. Η διατήρηση της υπάρχουσας κατάστασης οδηγεί σε μαρασμό και στο γρήγορο θάνατο.Η εξέλιξη και η διεύρυνση της όλης δραστηριότητας της "Στέγης", αποτελούν γι' αυτήν μονόδρομο. Ελπίδες για βελτίωση της κατάστασης δίνουν οι έντονες προσπάθειες της Νομαρχιακής Αυτοδιοίκησης για τη μεταστέγαση του Μουσείου".\n"Θησαυρός απίστευτης έκτασης"\nΜαχόμενος και ασυμβίβαστος ως το τέλος\n"Ο πολιτισμός δεν είναι ένεση"\nΚΥΡΙΑΚΗ 1η σελίδα: Στην εξουσία της τηλεόρασης\nΤοσκανίνι σε λάθος ώρα


Πρόεδρος Καθαριστών για καθαρισμούς σχολείων: Πάμε σε όποιο κτίριο μας πει ο Δήμος | Alithia.gr | online ενημέρωση για τη Χίο | ΑΛΗΘΕΙΑ | ΕΙΔΗΣΕΙΣ | ΝΕΑ | ΧΙΟΣ | Eιδήσεις Χίος\nΠρόεδρος Καθαριστών για καθαρισμούς σχολείων: Πάμε σε όποιο κτίριο μας πει ο Δήμος\nΩς εργαζόμενοι του δήμου οι καθαριστές και οι καθαρίστριες των σχολείων είναι διατεθειμένοι να εργαστούν σε όποιο δημοτικό κτήριο τους ζητηθεί, σχολείο ή άλλο, καλύπτοντας τις ώρες εργασίας τους και επομένως εναπόκειται στη Δ/νση Δευτεροβάθμιας Εκπαίδευσης και στο Δήμο Χίου να συνεννοηθούν.\nΤο παραπάνω τόνισε μιλώντας στην «Αλήθεια» η Πρόεδρος του Σωματείου Καθαριστών και Καθαριστριών των Δημόσιων Σχολείων στη Χίο, Λία Αξιώτη, αναφορικά με το ζήτημα που προέκυψε με το αίτημα της Δ/νσης Δευτεροβάθμιας Εκπαίδευσης στο Δήμο να συνεχίζεται ο καθαρισμός των σχολείων 3 φορές την εβδομάδα για λόγους δημόσιας υγείας, αίτημα που δεν έκανε αποδεκτό ο Δήμαρχος Χίου, Σταμάτης Κάρματζης.\nΗ κα Αξιώτη στάθηκε ιδιαίτερα στο ζήτημα της παροχής των υπηρεσιών τους εντός δημοτικών κτιρίων, θέμα που όπως είπε, έχει ξεκαθαριστεί και στην επικοινωνία που είχε με την υπεύθυνη του δήμου Χίου για τη διάθεση του προσωπικού, και όχι σε εξωτερικούς χώρους.\n«Είναι κρίσιμες οι ώρες δεν μπορούμε να ερχόμαστε σε αντιπαράθεση με κανέναν. Εκείνο που εγώ ζήτησα από το Δήμαρχο είναι να δεσμευτεί ότι σε περίπτωση που κάποιος νοσήσει θα πρέπει να τον καλύψει στο σχολείο, γιατί εμείς δεν έχουμε αντικαταστάτες κι όταν αρρωστήσει κάποιος από εμάς το αντικείμενό του το καλύπτει κάποιος άλλος, πέραν του ωραρίου του και χωρίς να πληρωθεί επιπλέον», κατέληξε η κα Αξιώτη.\nVideo of eimaste_dimotikoi_ypalliloi_kai_me_kleista_sholeia\nΔιεύθυνση Δευτεροβάθιας Εκπαίδευσης\nΚορωνοϊός στην Ελλάδα: Γιατί η επιτροπή του Υπουργείου Υγείας\nΤρί, 10/03/2020 - 19:59


Οι μάσκες έπεσαν!!! | αἰέν ἀριστεύειν\n← ΣΥΡΙΖΑ: Ο πρωθυπουργός τριγυρνά στην Ευρώπη διακηρύσσοντας την υποταγή του στην τρόικα\nΗ Εθνική μας μνήμη… →\nΤο μεγάλο DEAL οι προσφορές και οι αντιπαροχές που βρίσκονται ήδη καθ’οδόν – Αλλο ένα αποκαλυπτικό άρθρο για τις πραγματικές επιδιώξεις των Ευρωπαίων έναντι της Ελλάδος!!!\nΑντίστοιχα αποτελεί σοβαρό συντελεστή διαμόρφωσης της πολιτικής-οικονομικής ατζέντας σε θέματα γενικότερης πολιτικής της Γερμανικής κυβέρνησης και των μεγάλων οικονομικών παραγόντων της Γερμανίας, εξ αιτίας του γεγονότος ότι η εξαγωγική δραστηριότητα της Γερμανίας, οι εξαγωγές, αποτελούν την “αιχμή” της Γερμανικής οικονομίας.\n«Αν πληρώσουμε για την Ελλάδα, αυτό τελικά θα μας αποδειχθεί φθηνότερο», τονίζει σε συνέντευξή του στην “Stuttgarter Zeitung και προσθέτει ότι η Ρωσία και η Κίνα «ευχαρίστως θα αποκτούσαν μια βάση στην Μεσόγειο».\nΟι “πρόθυμοι σωτήρες” αυτής της χώρας, οι οποίοι ανερυθρίαστα και χωρίς “τσίπα” εψεύδοντο ασυστόλως διεκδικώντας απλά να είναι τα πρόθυμα “τσιράκια” των “συμφερόντων” κατοχής της χώρας.\nΑλλιώς ξεκίνησε το ληστρικό σχέδιο της χώρας μας το 2009 και αλλιώς θα καταλήξει, ο στόχος τότε ήταν να σωθούν κάποιοι Τραπεζίτες και να παρουσιαστεί ώς κρίση του Ελληνικού κράτους, στην πορεία όμως, διαφοροποιήθηκε, διότι προσετέθησαν στα εγχώρια “λαμόγια” και οι διεθνείς κερδοσκόποι στο “παιχνίδι”, ξένα Εθνικά και επομένως γεωπολιτικά συμφέροντα, αλλοιώνοντας και μεταλλάσσοντας τίς συνθήκες υπό τις οποίες εξελίσσεται αυτή η ληστρική επιδρομή.\nΗ γεωπολιτική αξία της Ελλάδος, είναι ανεκτίμητη για την Ευρώπη, για την ασφάλειά της, και εν όψει σοβαρών αλλαγών και εξελίξεων ανά τον πλανήτη και συγκεκριμένα στην ευρύτερη περιοχή η οποία περιλαμβάνεται από την Μ.Ανατολή, την Κασπία θάλασσα, και την Ν.Α Μεσόγειο, οι Ευρωπαίοι “εταίροι” μας “έτρεξαν” να εξασφαλίσουν την κατοχή των “γωνιακών οικοπέδων” όπως είναι η Ελλάδα και να διαφυλάξουν τα “νότα” τους.\nΤην κατάληψή της απο ξένα οικονομικά και Εθνικά συμφέροντα. Οι εφιάλτες της Ελλάδος παρέδωσαν την χώρα “αμαχητί”, μόνον και μόνον, διότι οι καταληψίες είναι οι Ευρωπαίοι “συνεταίροι” και το πολιτικό δόγμα του “Ανήκωμεν στην Δύση” μετετράπη στο πολιτικό δόγμα “Ανήκωμεν στην Ευρώπη”, με όποιο κόστος αυτό συνεπάγεται για τον Ελληνικό λαό, για το βιοτικό του επίπεδο.\nΗ Ελλάδα “συμμετέχει” δια της γεωπολιτικής της θέσης στην αύξηση του Ευρωπαϊκού εμπορίου (με τα λιμάνια της, τις “σπαργανώδεις” υποδομές της, την μεταφορική “ανεπάρκειά” της, με την “αδυναμία” της να αναγορευτεί σε κεντρικό διαμετακομιστικό παγκόσμιο κέντρο, κτλ).\nΕάν υπήρχε και η σωστή πολιτική αντιμετώπιση ανάλογων θεμάτων από το πολιτικό “υπηρετικό” προσωπικό της χώρας, τότε η χώρα θα είχε και τα ανάλογα έσοδα. Δυστυχώς όμως την κατέστησαν χρεοκοπημένη και υποτελή !!!\nΤα σημαντικότερα Γερμανικά εξαγωγικά προϊόντα, εξηγεί ο κ.`Αντον Μπέρνερ, είναι τα μηχανήματα, τα οχήματα, τα χημικά και τα μεταλλικά προϊόντα, ενώ νέες ευκαιρίες θεωρεί ότι θα προκύψουν στον τομέα της παροχής υπηρεσιών, ειδικά στους μηχανικούς(!!!) αλλά και στον τομέα της υγείας (σ.σ τόσος αγώνας γίνεται για τα “γενόσημα” από την Τρόικα).\nΗ εκτίμησή μου είναι λοιπόν, ότι για πρώτη φορά, η Ευρωζώνη εξετάζει σοβαρά το ενδεχόμενο να διαγράψει το “χρέος” της Ελλάδος, αντί να της δανείσει επιπλέον χρήματα σε μία ατέρμονη και αδιέξοδη προοπτική.\nΑρχίζουν να αντιλαμβάνονται πλέον οι Ευρωπαίοι συνέταιροι και οι “ιδιοκτήτες” της χώρας, ότι “εγκλωβίστηκαν” σε πολιτικές αβέβαιου αποτελέσματος, και ότι αυτή η πολιτική την οποίαν εφαρμόζουν είναι ατέρμον, αναποτελεσματική και βυθίζει ολοένα και περισσότερο την Ευρωζώνη σε “επικίνδυνους “ατραπούς”.\nΑυτή η πολιτική αποδίδει πρόσκαιρα μεγάλα “κέρδη”, αλλά “υποθηκεύει” σοβαρά την ενότητα και την προοπτική της Ευρωζώνης.\nΆλλωστε τα “δανεικά” αρχικά κεφάλαια, τα έχουν πάρει πίσω, και με το “παραπάνω”, και δεν έχουν καμμία διάθεση να ξαναδώσουν τώρα τουλάχιστον άλλα επιπλέον για τίς άμεσες ανάγκες.!!!\nΗ βιωσιμότητα τού χρέους αποτελεί κρίσιμο μέγεθος για την συμμετοχή του ΔΝΤ στο Ελληνικό “πρόγραμμα” διάσωσης, και για να επιτευχθεί αυτό ή πρέπει να γίνει σοβαρό “κούρεμα” ή να διαγραφεί πλήρως το “χρέος” υπό “κάποιες” προϋποθέσεις.\nΒέβαια η αλήθεια θα αργήσει ως συνήθως να αποκαλυφθεί, εν προκειμένω υπό ποιες πρoυποθέσεις και ποιες δεσμεύσεις θα αναλάβει η χώρα έναντι των “ιδιοκτητών” της, ούτως ώστε να γίνει αυτή η διαγραφή του χρέους, η οποία προφανώς θα “πλασαριστεί” ώς η “Ευρωπαϊκή σωτηρία” και η μεγαλύτερη πολιτική επιτυχία των νενέκων. Ένα νέο “σχέδιο Μέρκελ”. !!!\nΤο κινεζικό ενδιαφέρον και η στρατηγικής σημασίας επιλογή της Ελλάδος ως πύλη εισόδου των προϊόντων των από τούς κινέζους, συνετέλεσε σοβαρά στην επιλογή της “συζήτησης” διαγραφής υπό όρους του “χρέους” της Ελλάδος.


Η Κίνα επιθυμεί «ειρηνικές σχέσεις» με τις ΗΠΑ\nΔημοσίευση 7 Μαρτίου 2012, 21:07 / Ανανεώθηκε 27 Ιουνίου 2013, 14:55\nΕιρηνικές σχέσεις με τις ΗΠΑ δηλώνει πως επιθυμεί η Κίνα, καλώντας τις να «τιμήσουν τις δεσμεύσεις τους» όσον αφορά το θέμα του Θιβέτ και της Ταϊβάν, σύμφωνα με σημερινή τοποθέτηση του επικεφαλής της διπλωματίας της.\nΕιρηνικές σχέσεις με τις ΗΠΑ δηλώνει πως επιθυμεί η Κίνα, καλώντας τις να «τιμήσουν τις δεσμεύσεις τους» όσον αφορά το θέμα του Θιβέτ και της Ταϊβάν, σύμφωνα με σημερινή τοποθέτηση του επικεφαλής της διπλωματίας της. «Η Κίνα είναι αποφασισμένη να αναπτυχθεί με ειρηνικό τρόπο. Επιθυμία μας είναι να αντιμετωπίσουν οι ΗΠΑ την ανάπτυξη της Κίνας υπό το κατάλληλο και αντικειμενικό πρίσμα και να λάβουν περισσότερα μέτρα για την ενίσχυση της αμοιβαίας εμπιστοσύνης», τόνισε ο Γιανγκ Ζιεσί από το Πεκίνο, στη διάρκεια βιντεοδιάσκεψης με το Ινστιτούτο για την Ειρήνη, κέντρο μελετών στην Ουάσινγκτον.\nΣχολιάζοντας την αλλαγή παραδείγματος στον αμερικανικό στρατηγικό σχεδιασμό, που πλέον μετατοπίζει τις προτεραιότητές του προς την Ασία και όχι την Ευρώπη, ο Γιανγκ τόνισε πως «η Κίνα χαιρετίζει τον εποικοδομητικό ρόλο που διαδραματίζουν οι ΗΠΑ στην αναζήτηση της ειρήνης, της σταθερότητας και της ευημερίας στην περιοχή και ευελπιστούμε πως οι ΗΠΑ θα λάβουν υπ’ όψη τα συμφέροντα και τις ανησυχίες της Κίνας στην ίδια περιοχή». Παράλληλα, έκρινε ιδιαίτερα πως η Ουάσιγκτον «οφείλει να τιμήσει τις δεσμεύσεις της όσον αφορά την Ταϊβάν και το Θιβέτ, ώστε να αποφευχθεί μία οπισθοδρόμηση στις σινο-αμερικανικές σχέσεις».\nΟ αμυντικός προϋπολογισμός της Κίνας, που έχει τον μεγαλύτερο στρατό στον κόσμο σε αριθμό οπλιτών, θα αυξηθεί κατά 11,2% φέτος, φθάνοντας τα 100 δισ. δολάρια.


Έγκριση 42 έργων μεταποίησης προϊόντων αλιείας ύψους 40,5 εκατ. ευρώ - Εφημερίδα Ημερήσια Ημαθίας\nWednesday 28 Ιουλίου 2021 8:09\n21 Σεπ 2018 11:44\nΟ Υπουργός Αγροτικής Ανάπτυξης και Τροφίμων, Σταύρος Αραχωβίτης δήλωσε σχετικά : «Στηρίζουμε τις παραγωγικές επενδύσεις της χώρας μας, καταβάλλοντας κάθε δυνατή προσπάθεια για την ταχεία και αποτελεσματική αξιοποίηση των πόρων που διαθέτουμε, μέσω και του Επιχειρησιακού Προγράμματος Αλιείας και Θάλασσας 2014-2020. Η παραγωγική ανασυγκρότηση της Ελλάδας είναι ο πυλώνας ανάπτυξης στον οποίο μπορούμε και οφείλουμε να στηριχτούμε, για την οικονομική ανάταξη της χώρας μας. Μια προσπάθεια η οποία ήδη αποδίδει καρπούς, με την έξοδο της χώρας από τα μνημόνια καθώς και με την εξισορρόπηση του εμπορικού ισοζυγίου των αγροτικών μας προϊόντων».\nΠΕΔ-ΚΜ : Εκστρατεία για την ενημέρωση των Παιδικών Εμβολιασμών σε ολόκληρη την Κεντρική Μακεδονία\n21 Σεπ 2018 11:42\nΟλοκληρώνεται σήμερα η έκθεση κοσμήματος του τμήματος αργυροχοϊας και εικαστικού κοσμήματος της ΚΕΠΑ\n21 Σεπ 2018 11:46


Σε δέκα δόσεις η πληρωμή φόρων, ΕΝΦΙΑ – Από τον Μάρτιο οι δηλώσεις | ΠΙΕΡΙΚΟΣ ΛΟΓΟΣ\nΤέλη Μαρτίου θα ξεκινήσει φέτος η υποβολή των φορολογικών δηλώσεων\nMε την ολοκλήρωση της πληρωμής του φόρου εισοδήματος και του ΕΝΦΙΑ τον προσεχή Φεβρουάριο, θα ξεκινήσει από τον Απρίλιο η καταβολή των φορολογικών υποχρεώσεων για τα εισοδήματα του 2021.\nΚάθε µήνα θα πληρώνουμε την εφορία. Σύμφωνα με τον σχεδιασμό του υπουργείου Οικονομικών και της Ανεξάρτητης Αρχής Δημοσίων Εσόδων, στα τέλη Μαρτίου ξεκινάει η υποβολή των φορολογικών δηλώσεων, με την πρώτη δόση να καταβάλλεται στα τέλη Απριλίου, ενδεχομένως σε 10 δόσεις.\nεφορία φορολογικές δηλώσεις ενφια υποικ ααδε φορολογία


"ΝΔ και ΠΑΣΟΚ αντιμάχονται το ασφαλιστικό για μικροκομματικούς λόγους" | ekriti.gr\n"ΝΔ και ΠΑΣΟΚ αντιμάχονται το ασφαλιστικό για μικροκομματικούς λόγους"\n09:10 | 07/01/2016 newsroom ekriti.gr\nΑμηχανία και μικροπολιτική καταλογίζει στη Νέα Δημοκρατία και το ΠΑΣΟΚ η κυβερνητική εκπρόσωπος, Όλγα Γεροβασίλη, αναφορικά με τη στάση τους στον διάλογο για την μεταρρύθμιση του ασφαλιστικού. Η κυβερνητική εκπρόσωπος σε δήλωση που έκανε στο Real.gr, κατηγορεί Ν.Δ. και ΠΑΣΟΚ ότι «αντιμάχονται την ασφαλιστική μεταρρύθμιση για μικροπολιτικούς και μόνο λόγους» και επισημαίνει ότι μετά την κατάθεση από την κυβέρνηση ενός ολοκληρωμένου πλαισίου μεταρρύθμισης «είναι μια χρυσή ευκαιρία για την αντιπολίτευση να συμμετέχει σε έναν εποικοδομητικό και εθνικής σημασίας διάλογο για την τελική διαμόρφωση της ασφαλιστικής μεταρρύθμισης. Κυρίως όμως, με τις προτάσεις της, να ενισχύσει τη διαπραγματευτική θέση της χώρας».\nγεροβαιλη Πολιτική Ασφαλιστικό


by Cyprus1 28 Mar 2013\nΣακούλες αγάπης με τρόφιμα και είδη πρώτης ανάγκης αντί εισιτηρίου θα συλλέγουν οι διοργανωτές κατά την είσοδο του κοινού στην μεγάλη συναυλία «Cyprus Aid» που θα γίνει την προσεχή Δευτέρα στην τάφρο Κωνστάντζα στη Λευκωσία και θα αρχίσει στις 4 το απόγευμα με την συμμετοχή πολλών καλλιτεχνών από την Ελλάδα και την Κύπρο.\nΟ προτεινόμενος Κατάλογος με Τρόφιμα και Είδη Πρώτης Ανάγκης είναι: Αλεύρι, γάλα παιδικό, παιδικές τροφές, γάλα μακράς διαρκείας, δημητριακά, ελαιόλαδο, ζάχαρη, λάδι μαγειρέματος, όσπρια, πάνες για παιδιά, ρύζι, μακαρόνια, σκόνη πλυσίματος, είδη προσωπικής υγιεινής, στιγμιαίος καφές, υγρό πιάτων και χυμοί. Όλα αυτά θα διατεθούν σε οικογένειες, που επηρεάζονται από την τραγική οικονομική κατάσταση στην οποία έχει περιέλθει η Κύπρος.\nΣτην πρόσκληση δήλωσαν ήδη το παρών τους: οι Αλκίνοος Ιωαννίδης, Δήμητρα Γαλάνη, Δέσποινα Ολυμπίου, Χρήστος Θηβαίος, Σοφία Παπάζογλου, Ευριδίκη, Δημήτρης Κοργιαλάς, Ηρώ, Αντώνης Μιτζέλος, Βασίλης Χατζηλούκας, Σώτος Κωνσταντίνου, Δημήτρης Μακρής και πολλοί άλλοι .


Ιταλία: «Πράσινο φως» στην χαλάρωση των μέτρων από την κυβέρνηση Ντράγκι – Ευρυτανικά ΝΕΑ\nΠιο αναλυτικά, αποφασίσθηκε οτι: η νυχτερινή απαγόρευση κυκλοφορίας, στο εξής θα ξεκινά στις 11 (και όχι στις 10 το βράδυ) και θα λήγει πάντα στις 5 το πρωί. Από τις 7 Ιουνίου οι πολίτες θα «κερδίσουν» άλλη μια ώρα, με έναρξη της απαγόρευσης τα μεσάνυχτα και τις 21 Ιουνίου οι κάτοικοι της χώρας θα μπορούν να κυκλοφορούν ελεύθερα όλο το εικοσιτετράωρο.\nΑπό την 1η Ιουνίου, θα μπορεί, κανείς, να καταναλώνει φαγητά και ροφήματα και στο εσωτερικό των καφέ και εστιατορίων. Τα εμπορικά κέντρα θα μένουν ανοικτά και τα σαββατοκύριακα από τις 22 Μαίου, ενώ τα γυμναστήρια θα ξαναλειτουργήσουν στις 24 Μαΐου.\nClick4more: Ιταλία: 3.455 νέα κρούσματα κορονοϊού και 140 νεκροί σε 24 ώρες\nΟι δεξιώσεις, μετά από θρησκευτικούς και πολιτικούς γάμους θα επιτραπούν στις 15 Ιουνίου, αλλά οι καλεσμένοι πρέπει να φέρουν μαζί τους, «πράσινη κάρτα» που να πιστοποιεί ότι έχουν εμβολιασθεί, έχουν ιαθεί από τον κορονοϊό ή έχουν κάνει μοριακό τεστ.\nTo άρθρο Ιταλία: «Πράσινο φως» στην χαλάρωση των μέτρων από την κυβέρνηση Ντράγκι δημοσιεύτηκε στο NewsIT .


Συγκέντρωση υπογραφών για παραίτηση Κεραμέως-Ανάκληση Ελάχιστης Βάσης Εισαγωγής – Λόγος της Πέλλας\nHome/Ειδήσεις/Πολιτική/Συγκέντρωση υπογραφών για παραίτηση Κεραμέως-Ανάκληση Ελάχιστης Βάσης Εισαγωγής\nΣυγκέντρωση υπογραφών για παραίτηση Κεραμέως-Ανάκληση Ελάχιστης Βάσης Εισαγωγής\nlogosp 21/07/2021\tΠολιτική\nΨήφισμα και συγκέντρωση ηλεκτρονικών υπογραφών με αίτημα την παραίτηση της Νίκης Κεραμέως και την ανάκληση της Ελάχιστης\nΒάσης Εισαγωγής αναρτήθηκε στο διαδίκτυο.\nΑξίζει να σημειωθεί ότι κατά τις καταλήψεις φέρθηκε με πολύ αυταρχικό τρόπο στους μαθητές, μας φέρθηκαν σαν εγκληματίες και χωρίς καμία διάθεση να ακούσουν τα αιτήματα τους. Ανταυτού μας επέβαλε εξάωρη τηλεκπαίδευση για να εκφοβίσει τους μαθητές. Τακτικές αυταρχικού κράτους. Και όχι μόνο δεν καταλαβαίνει αλλά από πάνω λέει ότι πρέπει να κοπούν οι μαθητές, να πάνε στα ΙΕΚ με ότι οικονομικό βάρος συνεπάγεται, με μεγάλες δόσεις ειρωνείας προς τους αγωνιζόμενους μαθητές. Και μάλιστα πανηγυρίζει για την ΕΒΕ και λέει ότι οι μαθητές δεν διάβαζαν και έγραψαν λευκή κόλλα (!) ενώ κόβονται μαθητές με πάνω από 15.000 μόρια (!!) και επικαλείται αριστεία (!!!) και αναδιάρθρωση του σχολείου. Ακόμη έκλεισε τα σχολεία για πολλούς μήνες με εξάωρα μαθήματα με τηλεκπαίδευση, σε μια πλατφόρμα στα αγγλικά και αδιαφορώντας για τις επιπτώσεις της στους μαθητές (π.χ. μείωση επιδόσεων και ψυχολογικές επιπτώσεις). Δεν πρέπει να επιτρέψουμε ένα τέτοιο μέτρο όπως η βάση εισαγωγής, η οποία φτάνει ακόμη και το 14.5 σε ορισμένες σχολές, να αποτελέσει εμπόδιο για μαθητές του 18 γιατί “δεν πρέπει να πάνε όλοι πανεπιστήμιο”. Γίνεται να κόβεται ένας μαθητής με 17.900 μόρια στα γενικά μαθήματα και 3.240 στα ειδικά μαθήματα επειδή δεν περνά την ελάχιστη βάση εισαγωγής των 14 μορίων, τερατούργημα για να εξυπηρετηθούν τα κολέγια του Σκοιλ ελικικού που η ποιότητα τους δεν συγκρίνεται ούτε στο ελάχιστο με τα κρατικά; Οι βάσεις εκτοξεύονται, ενώ παράλληλα θέλει να στήσει ένα πολύ αυστηρό Λύκειο-εξεταστήριο στα πρότυπα των Κορεατών. Τέλος, θέλει να φέρει ένα σχολείο πολύ παλαιότερης κοπής, το οποίο θα δίνει έμφαση μόνο στο διαγώνισμα και στην εξέταση, ενώ σε όλες τις χώρες η σύνδεση του με την ευαισθητοποίηση και την ενημέρωση των μαθητών είναι πρώτο θέμα. Ή που κόβεται μια άλλη μαθήτρια των 16.000 μορίων σε ΤΕΦΑΑ 13.000 μορίων γιατί δεν πέρασε τα πρακτικά αγωνίσματα (!). Αυτά είναι τεράστιες αδικίες στους εργατικούς μαθητές και δεν μπορούμε να μένουμε αμέτοχοι.\nPrevious Γιάννης Αντετοκούνμπο: «Θέλω 100.000 κόσμο στο αεροδρόμιο»\nNext Προκριματικά Τσάμπιος Λιγκ με Ολυμπιακό & Αϊντχόφεν


ΠΕΝΤΑΛΙΑ: Ελλάδα - Οι «εχθροί» της κυβέρνησης\nΕλλάδα - Οι «εχθροί» της κυβέρνησης\nΗ δήλωση του Αμερικανού προέδρου, Μπ. Ομπάμα, στο CNN συνέπεσε με την έναρξη ενός ιδιότυπου roadshow της ελληνικής κυβέρνησης, για να εξηγήσει σε εταίρους και δανειστές τι είναι αυτό που ζητά. Και ήταν καλή η συγκυρία, με την υπενθύμιση φυσικά ότι οι Αμερικανοί προσφέρουν στήριξη, οι Ευρωπαίοι τα λεφτά. Το Παρίσι χθες ήταν ο πρώτος σταθμός με τον Γ. Βαρουφάκη, που θα συνεχίσει όλη την εβδομάδα, στρώνοντας το έδαφος για τον πρωθυπουργό Αλ. Τσίπρα για επαφές σε Παρίσι, Βρυξέλλες και Ρώμη...\nΕνας διαφορετικός Βαρουφάκης από αυτόν που είδαμε την Παρασκευή άκουσε στο Παρίσι διαφορετικά πράγματα από αυτά που άκουσε από τον κ. Ντάισελμπλουμ στην Αθήνα. Με τη Γαλλία να υπόσχεται ότι θα διευκολύνει τις προσπάθειες της Ελλάδας και να συμφωνεί ότι πρέπει να επιστρέψει η Ανάπτυξη... Ο μεγάλος εχθρός της κυβέρνησης μέχρι στιγμής δεν είναι άλλος από τον κακό εαυτό της. Πριν ακόμη ακουσθούν οι προγραμματικές δηλώσεις του πρωθυπουργού, όλοι άρχισαν να μοιράζουν: από διορισμούς και επιδόματα, μέχρι αυξήσεις και διαβατήρια. Γιατί φυσικά είναι δυσάρεστο να φθάνεις ως πρωθυπουργός ή υπουργός Οικονομικών σε μια ξένη πρωτεύουσα για να συζητήσεις το νέο οραματικό πρόγραμμα μεταρρυθμίσεων που ελπίζεις να αποδεχτούν οι δανειστές και πριν από σένα να έχει φθάσει η φήμη των υπουργών σου που σκορπίζουν διορισμούς και παροχές...\nΟ άλλος μεγάλος εχθρός είναι ο καθησυχασμός. Το Παρίσι έχει κάθε λόγο να βάλει κάποιον άλλον να πιέσει το «σπυρί» της κ. Μέρκελ. Και ο πρόεδρος Ομπάμα που ποτέ δεν συμπάθησε την καγκελάριο και φοβάται ότι η δογματική εμμονή της στη λιτότητα θα κάνει τον κύκλο και θα χτυπήσει τελικά και την αμερικανική οικονομία, που μόλις βγαίνει από την κρίση, εύχεται να της πατήσει κάποιος τον «κάλο»... Ολοι σου χτυπούν την πλάτη σπρώχνοντές σε στο Κολοσσαίο για τη μεγάλη αναμέτρηση. Ας σιγουρευτούμε πριν κλείσει η μπάρα πίσω μας ότι και οι Γάλλοι και οι Αμερικανοί και όλοι οι άλλοι μένουν δίπλα μας. Γιατί τις προηγούμενες φορές έτρεξαν στην κερκίδα. Και μείναμε μόνοι μας να αναμετρηθούμε με τους Γερμανούς και τους φίλους τους. Με τα γνωστά αποτελέσματα.\nPublié par ΠΕΝΤΑΛΙΑ à 02:31\nLibellés : ΕΛΛΑΔΑ-ΔΙΑΠΡΑΓΜΑΤΕΥΣΕΙΣ-ΣΥΜΜΑΧΟΙ


Ευρήματα Μελιταίας! & Κορομηλιάς! - neomonastirinews\nHome / ΑΡΧΑΙΑ ΜΕΛΙΤΑΙΑ / ΑΡΧΑΙΟΛΟΓΙΑ / ΚΟΡΟΜΗΛΙΑ / Ευρήματα Μελιταίας! & Κορομηλιάς!\nkalimerisnikos Οκτωβρίου 15, 2018 ΑΡΧΑΙΑ ΜΕΛΙΤΑΙΑ , ΑΡΧΑΙΟΛΟΓΙΑ , ΚΟΡΟΜΗΛΙΑ\nΜε αφορμή την Πανευρωπαϊκή Γιορτή των Πουλιών (6-7 Οκτωβρίου) η σελίδα MELITAIA στο F/B παρουσίασε ένα χάλκινο δακτυλίδι με έγκοιλη παράσταση υδρόβιου πουλιού (Πελαργού ή Ερωδιού) στην σφενδόνη. Το δαχτυλίδι προέρχεται από το ιερό που εντοπίζεται στην ακρόπολη της αρχαίας Μελιταίας και αποτελεί ανάθημα λατρευτή. Το δαχτυλίδι χρονολογείται στην κλασσική εποχή.\nΣτο πλαίσιο της Παγκόσμιας Ημέρας των Ζώων (4 Οκτωβρίου), η ίδια σελίδα παρουσίασε μια πήλινα πλάκα από κιβωτιόσχημο τάφο με πατημασιές γάτας. Το "άτακτο" κατοικίδιο πάτησε πάνω της, ενώ στέγνωνε στον ήλιο πριν το ψήσιμο σε εξωτερικό χώρο κεραμικού εργαστηρίου. Ο τάφος κατασκευασμένος από ορθογώνιες κεραμικές πλάκες, εντοπίστηκε στο νότιο νεκροταφείο της αρχαίας Λαμίας και χρονολογείται στην ελληνιστική εποχή.\nΧάλκινο ξίφος μήκους 0.80 μ. με μακριά λεπίδα της ΜΕΙΙΙ-ΥΕ Ι περιόδου (1700 π.Χ.-1600 π.Χ. περίπου) από τις αρχαίες Ξυνίες, στη θέση "Νησί" της Τ.Κ. Κορομηλιάς Δομοκού. Αυτός ο τύπος ξίφους θεωρείται κρητικής εμπνεύσεως και είναι ένα σύνηθες εύρημα των βασιλικών τάφων των ταφικών Κύκλων Α και Β των Μυκηνών. Παρόμοιο βρέθηκε σε τύμβο στην Αλβανία. Το ξίφος εντοπίστηκε στους πρόποδες του λόφου, όπου εντοπίζεται η πόλη των Ξυνίων, μετά από βαθιά άροση αγρού μαζί με μια χάλκινη σμίλη και μια αιχμή δόρατος. Η παρουσία του επιβεβαιώνει την εξάπλωση του μυκηναϊκού πολιτισμού στην ευρύτερη περιοχή του Δομοκού και επισημαίνει μια χερσαία οδό επικοινωνίας με την νότια Ελλάδα. Αν και δεν είναι ακριβείς οι συνθήκες εύρεσής του, η άριστη κατάσταση διατήρησής του υποδεικνύει την ταφική προέλευσή του, μια ταφή ενός αριστοκράτη ή πολεμιστή της Πρώιμης Μυκηναϊκής Εποχής, ο οποίος τάφηκε μαζί με το ξίφος του\nΕυρήματα Μελιταίας! & Κορομηλιάς! Reviewed by kalimerisnikos on Οκτωβρίου 15, 2018 Rating: 5


Μιλτιάδης Βαρβιτσιώτης: Να κάνουμε ό,τι μπορούμε ώστε να βγει η Ευρώπη ισχυρότερη - Latest News GR\nΑρχική ΠΟΛΙΤΙΚΗ Μιλτιάδης Βαρβιτσιώτης: Να κάνουμε ό,τι μπορούμε ώστε να βγει η Ευρώπη ισχυρότερη\nΜιλτιάδης Βαρβιτσιώτης: Να κάνουμε ό,τι μπορούμε ώστε να βγει η Ευρώπη ισχυρότερη\nΤην προεδρία του Συμβουλίου της Ευρώπης ανέλαβε επίσημα σήμερα η Ελλάδα διά του αναπληρωτή υπουργού Εξωτερικών Μιλτιάδη Βαρβιτσιώτη, ο οποίος έκανε λόγο για μια προεδρία που θα έχει στο κέντρο της τις αρχές της δημοκρατίας και του κράτους δικαίου και τη διατήρησή τους, ακόμη και εν μέσω της υγειονομικής κρίσης που περνά η ανθρωπότητα.\nΗ τελετή παράδοσης – παραλαβής πραγματοποιήθηκε στις 12 το μεσημέρι διαδικτυακά λόγω των ειδικών συνθηκών που επιβάλλει η πανδημία του κορονοϊού. Μηνύματα απηύθυναν η Πρόεδρος της Δημοκρατίας, Κατερίνα Σακελλαροπούλου και ο πρωθυπουργός, Κυριάκος Μητσοτάκης.\nΚεντρικό θέμα της ελληνικής προεδρίας είναι «η προστασία της ανθρώπινης ζωής και της δημόσιας υγείας σε συνθήκες πανδημίας του κορονοϊού. Αποτελεσματική διαχείριση μίας υγειονομικής κρίσης με πλήρη σεβασμό των ανθρωπίνων δικαιωμάτων και των αρχών της δημοκρατίας και του κράτους δικαίου».\n«Όπως ανακαλύψαμε όλοι, σύντομα η πανδημική κρίση δεν είναι μόνο απειλή για την ανθρώπινη ζωή. Αποδείχθηκε ότι είναι ευάλωτοι όχι μόνο οι άνθρωποι, αλλά και τα κράτη, τα θεσμικά όργανα, οι οικονομίες. Αποτελεί επίσης απειλή για τις αξίες που βρίσκονται στα θεμέλια του δημοκρατικού μας πολιτισμού», επεσήμανε ο κ. Βαρβιτσιώτης.\n«Οι περιορισμοί που επιβάλλονται προκειμένου να αποφευχθεί η εξάπλωση της πανδημίας, αναπόφευκτα αγγίζουν τα ανθρώπινα δικαιώματα και τις θεμελιώδεις ελευθερίες, οι οποίες αποτελούν αναπόσπαστο μέρος μιας δημοκρατικής κοινωνίας που διέπεται από το κράτος δικαίου», υπογράμμισε χαρακτηριστικά και πρόσθεσε ότι εκτός από την ανάγκη να είναι «προσωρινοί» αυτοί οι περιορισμοί, θα πρέπει επίσης να βασίζονται στις αρχές της αναλογικότητας και της αναγκαιότητας και, ταυτόχρονα, πρέπει να ελέγχονται σε τακτική βάση.\nΙδιαίτερα κατά το πρώτο διάστημα, η προεδρία θα διακρίνεται από το ψηφιακό χαρακτήρα της (E- Chairmanship), αξιοποιώντας τις ευκαιρίες που δίνει η τεχνολογία, προκειμένου σε όλες τις δράσεις να υπάρχει διαδραστικότητα και ζωντανός διάλογος με την Κοινωνία των Πολιτών, αξιοποιώντας τα μέσα κοινωνικής δικτύωσης.\nΣτόχος όμως είναι η υπογραφή διακήρυξης, εκ μέρους των 47 κρατών-μελών του Συμβουλίου της Ευρώπης, στις 4 Νοεμβρίου στην Αθήνα, με θέμα: Η λειτουργία του κράτους δικαίου εν μέσω πανδημίας. Την ίδια ημέρα θα συμπληρώνονται άλλωστε και τα 70 χρόνια από την υπογραφή της Ευρωπαϊκής Σύμβασης για τα Ανθρώπινα Δικαιώματα.\nΣτις προτεραιότητες της ελληνικής προεδρίας, όπως σημείωσε ο αναπληρωτής υπουργός, θα βρίσκονται ακόμα τα δικαιώματα των νέων ανθρώπων, η εκπαίδευση και Δημοκρατικός Πολιτισμός στη ψηφιακή εποχή, τα παιδιά ως ευάλωτα άτομα (παιδιά ενώπιον του κινδύνου της φτώχειας, θύματα βίας, εμπορίας, αναγκαστικής εργασίας, ασυνόδευτοι πρόσφυγες ανήλικοι) και το δικαίωμα των νέων γενεών να απολαμβάνουν την πολιτιστική κληρονομιά αλώβητη από τις επιπτώσεις της κλιματικής αλλαγής.\nΌπως τόνισε ο κ. Βαρβιτσιώτης, η Ελλάδα κατάφερε να ισιώσει την καμπύλη της πανδημίας. «Χρειάστηκε θάρρος και πειθαρχία από τον ελληνικό λαό για να τηρήσει τα σκληρά μέτρα που επιβλήθηκαν. Και καθ ‘όλη τη διάρκεια της κρίσης χτίσαμε μια σχέση εμπιστοσύνης ενημερώνοντάς τις συνεχώς, παρουσιάζοντάς τις με τις προκλήσεις και τα διλήμματα και, φυσικά, ζητώντας τους την υποστήριξή τους», σημείωσε όπως μεταδίδει το Αθηναϊκό Πρακτορείο Ειδήσεων και πρόσθεσε:\n«Εν τω μεταξύ, το Κοινοβούλιο και η κυβέρνηση δεν κατασχέθηκαν ποτέ για να λειτουργήσουν, ενώ όλα τα μέτρα που ελήφθησαν επικυρώθηκαν από το Κοινοβούλιο».\n«Σε αυτές τις κρίσιμες στιγμές, η Ευρώπη δοκιμάζεται. Είναι στα χέρια μας να κάνουμε ό, τι είναι δυνατόν για να βγει από αυτήν την κρίση ισχυρότερη. Είναι καιρός για αλληλεγγύη», κατέληξε ο κ. Βαρβιτσιώτης.\nΠροηγούμενο άρθροΧαμός στις ΗΠΑ από την επιπλέον χρέωση λόγω κορονοϊού σε εστιατόρια\nΕπόμενο άρθροΤου ζήτησε διαζύγιο και της έκοψε τη μύτη με το κουζινομάχαιρο


Κουίζ: Πόσο καλά ξέρεις τον κακό De Niro; - Κουίζ | Oneman\nΜε αφορμή το ‘Dirty Grandpa’, θυμόμαστε τις στιγμές που ο μεγάλος ηθοποιός έχει μάλλον ήδη ξεχάσει.\nΘοδωρής Δημητρόπουλος , Πριν από 45 μήνες\nΕίπαν για το ‘Dirty Grandpa’: “Είναι η χειρότερη ταινία στην καριέρα του Ντε Νίρο. Και ίσως στην καριέρα του οποιουδήποτε.” Το ξέρουμε ότι το δεύτερο σκέλος είναι τυπικά χειρότερο, αλλά αρκούσε και το πρώτο από μόνο του, δηλαδή ο Σκοτεινός Πάτος της καριέρας του Ντε Νίρο είναι τόσο άραχνος που θα αποτελούσε φίνο υλικό για ταινία τρόμου.\nΌμως ξέρεις τι λένε για τους φίλους σου, και ο Ντε Νίρο είναι φυσικά φίλος μας, ότι τους αγαπάμε με τα ελαττώματά τους. Οπότε τιμώντας τον τιτάνα Ρόμπερτ Ντε Νίρο, στήνουμε έναν μικρό εορτασμό γύρω από τα ντροπιαστικότερα σημεία της καριέρας του. Πόσα ξέρεις εσύ για αυτές τις ταινίες; Επειδή ναι, χαίρω πολύ, για τους Νονούς τα ξέρουμε τα τρίβια, αλλά κι οι Dirty Grandpas μες στη ζωή είναι.\nΑκούστηκε λάθος αυτό, αλλά σίγουρα όχι πιο λάθος από το ότι ο Ντε Νίρο έκανε αυτή την ταινία.


Heatcharge CS-VZ9SKE + CU-VZ9SKE inverter R32 - Clima Energy Gas\nHeatcharge CS-VZ9SKE + CU-VZ9SKE inverter R32\nΤο Heatcharge από την Panasonic έχει τη δυνατότητα αποθήκευσης θερμότητας στην εξωτερική μονάδα, η οποία επιτρέπει τη γρήγορη εκκίνηση της θέρμανσης αμέσως μετά την ενεργοποίηση της αντλίας θερμότητας.\nΕξασφαλίζει επίσης τη μέγιστη άνεση και θερμότητα στο σπίτι ακόμη και κατά τη λειτουργία απόψυξης καθώς η φόρτιση θερμότητας αποθηκεύει επίσης τη θερμότητα για να αποτρέψει τον κρύο αέρα κατά την απόψυξη.\nHeatcharge CS-VZ9SKE + CU-VZ9SKE inverter R32 ποσότητα\nΚατηγορίες: PANASONIC, Οικιακός Κλιματισμός, Τοιχου Ετικέτες: CS-VZ9SKE, CU-VZ9SKE, Inverter + • R32, panasonic Heatcharge VZ, ΚΙΤ-VZ9-SKE\nHeatcharge CS-VZ9SKE + CU-VZ9SKE Inverter + • R32\nPanasonic Heatcharge inverter\nΤο ψυκτικό R32 είναι πιο φιλικό προς το περιβάλλον από το R410A\nΔοκιμή απόδοσης στους -35 ° C Θερμοκρασία εξωτερικού χώρου\nΣύστημα φόρτισης ενέργειας. Μονάδα αποθήκευσης θερμότητας που πραγματοποιεί λειτουργία NON-STOP και γρήγορης θέρμανσης\nΑισθητήρας Econavi: Ακόμα υψηλότερη απόδοση και μεγάλη άνεση\nnanoe ™ σύστημα καθαρισμού αέρα, 99% αποτελεσματικό σε ορισμένα αερομεταφερόμενα ιούς, βακτήρια και αλλεργιογόνα γύρης\nΣούπερ ήσυχο! Μόνο 18dB (A), τη νύχτα\nΠιο ισχυρή ροή αέρα για γρήγορη επίτευξη της επιθυμητής θερμοκρασίας\n3 kW: KIT-VZ9-SKE (CS-VZ9SKE + CU-VZ9SKE) (Θέρμανση και ψύξη)\n3,5 kW: KIT-VZ12-SKE (CS-VZ12SKE + CU-VZ12SKE) (Θέρμανση και ψύξη)\nΕνεργειακή κλάση Α +++ και προσφέρει μέγιστη άνεση και εξοικονόμηση ενέργειας. Αυτή η ισχυρή αντλία θερμότητας αέρα έχει σχεδιαστεί για εμπορικό και οικιακό κλίμα που θέτει εξαιρετικά υψηλές απαιτήσεις στο σύστημα θέρμανσης.\nHeatcharge VZ Inverter + • R32\nΚΙΤ-VZ9-SKE (CS-VZ9SKE + CU-VZ9SKE)\nΙκανότητα ψύξης Ονομαστική (Ελάχιστη – Μέγιστη) kW 2,50 (0,60 – 3,00)\nΟνομαστικός Εξοικονόμησης ενέργειας 10,50 A +++\nΙκανότητα θέρμανσης Ονομαστική (Ελάχιστη – Μέγιστη) kW 3,60 (0,60 – 7,80)\nΙκανότητα θέρμανσης στους -7ºC kW 5\nΠΕΔΙΟ ΕΦΑΡΜΟΓΗΣ Ονομαστικός Εξοικονόμησης ενέργειας 6,20 Α +++\nΡΕΥΜΑ Ονομαστικός Εξοικονόμησης ενέργειας 5,63 Α\nΕσωτερική πηγή ενέργειας Β 230\nΕπίπεδο πίεσης ήχου εσωτερικού χώρου Ψύξη (Hi / Lo / S-Lo) dB (Α) 44/27/18\nΕπίπεδο πίεσης ήχου εσωτερικού χώρου Θέρμανση (Hi / Lo / S-Lo) dB (Α) 44/26/18\nΕσωτερικές διαστάσεις Υ x Π x Β χιλ 295 x 798 x 375\nΚαθαρό βάρος εσωτερικού χώρου κιλό 14,5\nΕπίπεδο ηχητικής πίεσης εξωτερικού χώρου Ψύξη (Γεια) dB (Α) 49\nΕπίπεδο ηχητικής πίεσης εξωτερικού χώρου Θέρμανση (Γεια) dB (Α) 49\nΔιαστάσεις εξωτερικού χώρου Υ x Π x Β χιλ 630 x 799 x 299\nΚαθαρό βάρος εξωτερικού χώρου κιλό 39,5\nΜήκος σωληνώσεων Ελάχ. / Μέγ Μ 3 ~ 15\nΨυκτικό (R32) / CO2 Εξ. kg / Τ 1,05 / 0,70875\nΕύρος λειτουργίας Ελάχ. / Μέγιστη ψύξη ° C -10 ~ +43\nΕύρος λειτουργίας Ελάχιστη θέρμανση / Μέγ ° C -30 ~ +24\nΠροσφορά! 520.00€ 506.00€\nGREE GRS-121 EI/JBR1-N3\nGREE GRS-181 EI/JBR-N3\nΠροσφορά! 800.00€ 758.00€\nGREE GRS-181 EI/JLM-N3\nΠροσφορά! 1,020.00€ 1,000.00€\nGREE GRS-181 EI/JAM2-N3


Η Περιφέρεια στο "Panoramed" για τη διακυβέρνηση στη Μεσόγειο - Κρήτη - Νέα Κρήτη\nΤώρα διαβάζετε: Η Περιφέρεια στο "Panoramed" για τη διακυβέρνηση στη Μεσόγειο\nΗ συνάντηση εργασίας στην Αθήνα διοργανώθηκε από το Υπουργείο Οικονομίας & Ανάπτυξης - Ειδική Υπηρεσία Στρατηγικής Σχεδιασμού και Αξιολόγησης, που αποτελεί επίσης εταίρο του PANORAMED. Αντικείμενο της συνάντησης η μεθοδολογία υλοποίησης του έργου, που επικεντρώνεται στο συντονισμό και κεφαλαιοποίηση δράσεων, στόχων και αποτελεσμάτων Ευρωπαϊκών Στρατηγικών και Ευρωπαϊκών Προγραμμάτων στο χώρο της Μεσογείου, και κυρίως σε ό,τι αφορά στον παράκτιο & θαλάσσιο τουρισμό, τη μετανάστευση και τη θαλάσσια επιτήρηση.\nΗ Περιφέρεια Κρήτης, έχει αναλάβει το ρόλο του αρμόδιου επικεφαλής εταίρου για το συντονισμό (liaising) μεταξύ των Ευρωπαϊκών - Μεσογειακών Στρατηγικών, Πρωτοβουλιών, Δικτύων και άλλων Ευρωπαϊκών Προγραμμάτων σε ό,τι αφορά στον παράκτιο και θαλάσσιο τουρισμό και την θαλάσσια επιτήρηση στη Μεσόγειο.


Βρεφικό Pull-On Σορτς με Σχέδια\nΤώρα 6,38 € Κανονική Τιμή 15,95 €\nΧρώμα: aerospace blue\nΑπαλή πιο πυκνή πλέξη.\nΜπροστινές Utility τσέπες.\nΒαμβάκι 60% Πολυεστέρας 40%\nΕυκολοφορέτο, με λάστιχο στη μέση.


Τα φτερά του Erasmus+ οδηγούν το “PlayfulMathematics”στο Γυμνάσιο Λευκίμμης - CorfuPress.com\nΤο Γυμνάσιο Λευκίμμης στα πλαίσια προγράμματος Erasmus+ PlayfulMathematics θα υποδεχθεί, έστω και διαδικτυακά, λόγω των νέων συνθηκών covid, όλες τις χώρες που συμμετέχουν στο πρόγραμμα: Ρουμανία, Ιταλία, Πολωνία, Τουρκία στο χρονικό διάστημα 12 –16 Απριλίου.\nΌπως αναφέρει η Δ/ντρια του κερκυραϊκού γυμνασίου Μαρία Γιανναδάκη\nΣτις έως τώρα περιπλανήσεις τους οι μαθητές μαζί με τους καθηγητές τους παρουσίασαν city races με μαθηματικό προσανατολισμό, ένα booklet με πρωτότυπα μαθηματικά παιχνίδια: memory games, board games, αλλά και παιχνίδια που συνδύαζαν τα μαθηματικά με τη γυμναστική και τον υγιεινό τρόπο ζωής αξιοποιώντας ταυτόχρονα και διάφορα health apps.Παράλληλα, γνώρισαν με ιδιαίτερα διασκεδαστικό τρόπο τους μαθηματικούς της αρχαίας ελληνικής αλλά και ελληνιστικής περιόδου, μυήθηκαν στον κόσμο των μαθηματικών παραδόξων, και συνειδητοποίησαν την άρρηκτη σχέση μαθηματικών με την Αρχιτεκτονική και εν γένει με όλες τις Τέχνες, καθώς και με την απλή μας καθημερινότητα στο σύνολό της!Και ασφαλώς σε όλες αυτές τις διαδρομές δεν απουσίασαν ούτε τα μαθήματα μαθηματικών, ούτε διάφορα workshops, αλλά ούτε και επισκέψεις σε σημαντικές περιοχές και μνημεία του τόπου που επισκέπτονταν. Συμπλήρωμα γνώσεων, εμπειριών και αναμνήσεων στον υπέροχο κόσμο των μαθηματικών ευελπιστούμε να αποτελέσει και η νέα μας διαδικτυακή συνάντηση για την οποία, ως οικοδεσπότες, ετοιμαζόμαστε από καιρό!Ξεκινώντας από τα μεγάλα ψηφιδωτά της αυλής, που θεματικά αναφέρονται στο μαγικό αριθμό π αλλά και στο Πυθαγόρειο θεώρημα, στην ολοκλήρωση των οποίων συντέλεσε καθοριστικά η θερμή συμμετοχή του συντοπίτη μας κ. Σπύρου Κουρή, μεγάλο ενδιαφέρον σε αυτή τη συνεδρίαση, πέρα από την προβολή της χώρας μας και του τόπου μας, της ιδιαίτερα δημιουργικής τελετής υποδοχήςμε παραδοσιακούς χορούς και την πρωτότυπη σύνθεση τραγουδιού από το μουσικό Ιωάννη Κυριακούλη, αποτελούν και τα εργαστήρια. Σε αυτά με τη βοήθεια των καθηγητών του σχολείου μας οι συμμετέχοντες μαθητές θα δημιουργήσουν μια μικρογραφία της ασπίδας του Αχιλλέα κατανοώντας πρακτικά χρήσιμες μαθηματικές έννοιες, θα διεισδύσουν στο μαγικό κόσμο της Τεχνολογίας μέσα από ενδιαφέρουσες δραστηριότητες STEM, θα προσεγγίσουν τη μαθηματική φιλοσοφία με την ενδιαφέρουσα παρουσίαση «ποιος σκότωσε τον κύριο Χ;» θα ανακαλύψουν την «εγκεφαλική γυμναστική»,θα μαγευτούν από τα υπέροχα σχήματα του ουρανού με τη διάλεξη του κ. Παπαδημητρίου, μέλους της Αστρονομικής Εταιρίας Κέρκυρας και θα δημιουργήσουν αφίσες για τα οφέλη και τους στόχους του προγράμματος με διαγωνιστικό χαρακτήρα, ενώ παράλληλα οι εταίροι συνάδελφοι μας θα έχουν τη δυνατότητα να\nγνωρίσουν εμπεριστατωμένα το εκπαιδευτικό μας σύστημα, μέσα από μια εξαιρετική παρουσίαση.Στο κέντρο βέβαια και πάλι αυτής της συνάντησης οι μαθητές με τις πρωτότυπες παρουσιάσεις τους: «οι πόλεις μας σε σχήματα» και «μαθηματικά παιχνίδια», που σε συνδυασμό με τις παραδοσιακές συνταγές, και τα παραδοσιακά τραγούδια θα δώσουν μια πιο χαλαρή αλλά δημιουργικότατη στιγμή σε όλο το πρόγραμμα!Και ασφαλώς από την εικονική αυτή συνάντηση δε θα απουσιάσουν οι επισκέψεις στο Αχίλλειο και σε άλλα μουσεία της πόλης της Κέρκυρας, προκειμένου οι συμμετέχοντες χώρες να γνωρίσουν καλύτερα την ιστορία, την παράδοση και τις αξιοθαύμαστες ομορφιές του τόπου μας.Η πλούσια αυτή εικονική συνάντηση θα ολοκληρωθεί με τελετή διαδικτυακής απόδοσης των πιστοποιητικών παρακολούθησης και αξιολόγησης, καθώς και με την πρωτότυπη σύνθεση του τραγουδιού υποδοχής που, ως αποχαιρετιστήριο πλέον, θα βάλει τους τίτλους τέλους.\nMrs. Anaitis Leontius στο Είχε βάσιμες πιθανότητες επιβίωσης δηλώνει ο Ιατροδικαστής: “Τελικά από ΟΕΜ κατέληξε, ή ανακοπή;;; Γράφτηκε ότι το πόρισμα του Ιατροδικαστή μιλάει για έμφραγμα, εδώ λέτε για ανακοπή!!! Για…” Σεπ 25, 20:02\nMrs. Anaitis Leontius στο Κέρκυρα: Πρόστιμα και αναστολές λειτουργίας σε ταβέρνα και υπαίθριο μπαρ: “Επιλεκτικα μονο σε ταβερνες και μπαρ κυκλοφορει ο κορονοιος,απ οπουδηποτε αλλου απεχει!” Σεπ 25, 19:22\nMrs. Anaitis Leontius στο Συγκέντρωση διαμαρτυρίας για το Σταθμό Μεταφόρτωσης στα Δανίλια: “Και φυσικά κανένας από την “Περιφερειακή Αρχή” δεν είχε την ευθιξία να βγει και να μιλήσει στους πολίτες… Τί να…” Σεπ 25, 12:21\nMrs. Anaitis Leontius στο Το εμβληματικό κτίριο του 6ου Δημοτικού Γαρίτσας…: “Πολύ συγκινήθηκα κύριε Νίκο Ασωνίτη μέ τό σχόλιο σσς. Σάς ευχαριστώ πολύ. Η Λολίτα Μεταξά ήταν η μεγάλη μου σδελφή…” Σεπ 23, 00:40\nMrs. Anaitis Leontius στο Μπιάγκης: Η ελεύθερη Ελλάδα θα θυμάται για πάντα τον Κώστα Γεωργάκη: “Ποσο ελευθερη ειναι η Ελλαδα μετα τα μνημονια!” Σεπ 21, 19:36


Ευρωζώνη: Η οικονομία σε άγνωστη περιοχή λόγω πανδημίας - Free Sunday\nΕνισχύεται το σενάριο της αργής άνισης ανάκαμψης.\nΗ οικονομία της Ευρωζώνης βρίσκεται σε μια άγνωστη και αρκετά επικίνδυνη περιοχή λόγω των συνεπειών της πανδημίας. Φαίνεται να επιβεβαιώνεται το σενάριο της αργής και άνισης ανάκαμψης σε σχήμα Κ με μεγάλη κερδισμένη τη Γερμανία.\nΟι πιέσεις που δέχεται η οικονομία της Ευρωζώνης οδηγούν σε ενδιαφέρουσες προτάσεις που μπορεί στο μέλλον να οδηγήσουν σε θετικές εξελίξεις. Παράλληλα, όλες οι κυβερνήσεις μετράνε το κόστος ενός ενδεχόμενου νέου lockdown και κάνουν ό,τι μπορούν για να το αποφύγουν.\nΔύο είναι οι τάσεις που εκδηλώνονται το τελευταίο διάστημα και ανησυχούν ιδιαίτερα την Ευρωπαϊκή Κεντρική Τράπεζα (ΕΚΤ).\nΠαρατηρείται σημαντική ανατίμηση του ευρώ έναντι του δολαρίου ΗΠΑ, η οποία είναι της τάξης του 11% από τον περασμένο Μάρτιο, όταν ξέσπασε στην Ε.Ε. η πανδημία. Η ανατίμηση του ευρώ είναι ένα λεπτό ζήτημα, γιατί κάνει συγκριτικά πιο ακριβές τις εξαγωγές προς τις ΗΠΑ και άλλες χώρες και δυσκολεύει την οικονομική ανάκαμψη σε συνθήκες πανδημίας.\nΟρισμένοι αναλυτές αποδίδουν την ανατίμηση του ευρώ σε σχέση με το δολάριο στην πιο χαλαρή νομισματική πολιτική που ακολουθεί η Ομοσπονδιακή Τράπεζα των ΗΠΑ για να στηρίξει την οικονομική ανάκαμψη. Ζητούν από την ΕΚΤ να απαντήσει με μια ακόμη πιο χαλαρή νομισματική πολιτική, αλλά αυτό δεν είναι εύκολη υπόθεση από πολιτική και οικονομική άποψη.\nΣτην τελευταία συνεδρίαση του Διοικητικού Συμβουλίου της η ΕΚΤ διατήρησε αμετάβλητο το επιτόκιο του ευρώ στο -0,5%, όπως και το πρόγραμμα αγοράς ομολόγων αξίας 1,35 τρισ. ευρώ, για την αντιμετώπιση των οικονομικών επιπτώσεων της πανδημίας.\nΚαι να ήθελε η πρόεδρος της ΕΚΤ, Κριστίν Λαγκάρντ, να κάνει ακόμη χαλαρότερη τη νομισματική πολιτική που ακολουθεί, θα αντιμετώπιζε την αντίδραση της Ομοσπονδιακής Τράπεζας της Γερμανίας, η διοίκηση της οποίας θεωρεί ότι έχουν ξεπεραστεί ήδη τα όρια.\nΟ άλλος μεγάλος πονοκέφαλος για την ΕΚΤ είναι το πέρασμα της Ευρωζώνης σε αρνητικό πληθωρισμό για πρώτη φορά στη διάρκεια της τελευταίας τετραετίας.\nΣύμφωνα με τα στοιχεία της Eurostat, ο δείκτης τιμών καταναλωτή υποχώρησε κατά 0,2% τον Αύγουστο σε σχέση με τον Αύγουστο του 2019, ενώ τον Ιούλιο είχε καταγράψει αύξηση 0,4%.\nΟ πυρήνας του πληθωρισμού, στον οποίο δεν περιλαμβάνονται η ενέργεια, τα τρόφιμα και τα καπνικά προϊόντα, υποχώρησε στο 0,4% τον Αύγουστο, ενώ τον Ιούλιο ήταν 1,2%.\nΠαρατηρείται πλέον αποπληθωρισμός στα 12 από τα 19 κράτη-μέλη της Ευρωζώνης, μεταξύ των οποίων και η Ελλάδα. Βασικός στόχος της νομισματικής πολιτικής της ΕΚΤ είναι η διατήρηση του πληθωρισμού λίγο κάτω από το 2% σε ετήσια βάση για να λειτουργεί καλύτερα η οικονομία και να διευκολύνεται η διαχείριση του δημόσιου χρέους. Η ΕΚΤ απομακρύνεται σιγά σιγά από τον στόχο του λίγο κάτω από το 2% για τον πληθωρισμό και προβλέπει ότι μέχρι το 2022 ο πληθωρισμός θα φτάσει στο 1,3%.\nΑπό τον Αύγουστο, πάντως, η Ευρωζώνη έχει μπει επίσημα σε φάση αποπληθωρισμού και η αρνητική δυναμική μπορεί να ενισχυθεί και λόγω της ανατίμησης του ευρώ, η οποία κάνει φθηνότερα τα εισαγόμενα προϊόντα.\nΈχουμε, λοιπόν, ανατίμηση του ευρώ, που στέκεται εμπόδιο στις εξαγωγές και στην ανάκαμψη. Απομάκρυνση από τον στόχο του 2% για τον ετήσιο πληθωρισμό και αρνητικό πληθωρισμό τον Αύγουστο, με αποτέλεσμα να γίνεται πιο δύσκολη η μακροπρόθεσμη διαχείριση του χρέους και αρνητικά επιτόκια για τα οποία δεν υπάρχει ευρύτερα αποδεκτή άποψη για το πώς επηρεάζουν την οικονομία και ποια είναι η προοπτική τους.\nΣε αυτές τις συνθήκες αβεβαιότητας η Κριστίν Λαγκάρντ πήρε μία εξαιρετικά ενδιαφέρουσα πρωτοβουλία και ζήτησε τη μονιμοποίηση του Ευρωπαϊκού Ταμείου Ανάκαμψης, το οποίο θα διαθέσει από το 2021 –εκτός συγκλονιστικού πολιτικού απροόπτου– 750 δισ. ευρώ για να στηρίξει την οικονομία των κρατών-μελών.\nΑπό αυτά, τα 390 δισ. ευρώ θα είναι δωρεάν οικονομικές ενισχύσεις μέσω του ευρωπαϊκού προϋπολογισμού, ενώ το καθαρό όφελος για την Ελλάδα εκτιμάται ότι θα ξεπεράσει το 9% του ΑΕΠ.\nΚατά τη Λαγκάρντ, το δικαίωμα που δόθηκε στην Ευρωπαϊκή Επιτροπή να βγει στις διεθνείς αγορές και να συνάψει δάνειο μέχρι 750 δισ. ευρώ πρέπει να επεκταθεί, για να υπάρξουν κι άλλες σημαντικές παρεμβάσεις στο μέλλον.\nΣύμφωνα με τους υπολογισμούς της ΕΚΤ, η πτώση του ΑΕΠ στην Ευρωζώνη θα είναι της τάξης του 8% το 2020, κάπως μειωμένη σε σχέση με την προηγούμενη πρόγνωση, αλλά τα προβλήματα θα μείνουν μαζί μας για μεγάλο χρονικό διάστημα.\nΗ πρόταση της Λαγκάρντ απορρίπτεται από τους Γερμανούς. Σε προγενέστερη δήλωσή του ο πρόεδρος της Ομοσπονδιακής Τράπεζας της Γερμανίας, Βάιντμαν, προειδοποίησε ότι υπάρχει κίνδυνος να δημιουργηθεί η εντύπωση ότι το χρέος που αναλαμβάνει η Ε.Ε. κατά κάποιον τρόπο δεν μετράει. Επέμεινε επίσης ότι το Ευρωπαϊκό Ταμείο Ανάκαμψης πρέπει να παραμείνει μία πρωτοβουλία αυστηρά αντιμετώπισης της κρίσης της πανδημίας και δεν πρέπει να ανοίξει τον δρόμο για τον μόνιμο δανεισμό και τη σχετική αύξηση του χρέους της Ε.Ε.\nΗ Λαγκάρντ, πάντως, έθεσε το θέμα και είναι λογικό να περιμένουμε ότι θα υπάρξει ενδιαφέρουσα συνέχεια υπό την πίεση της σκληρής πραγματικότητας.\nΗ Ευρωζώνη βρίσκεται σε άγνωστη οικονομική περιοχή χωρίς να υπάρχει δυνατότητα συνεργασίας με τις ΗΠΑ, οι οποίες κατά τη διάρκεια της τετραετίας Τραμπ εφάρμοσαν το δόγμα «πρώτα η Αμερική», αδιαφορώντας πλήρως για την οικονομική συνεργασία με την Ε.Ε.\nΟ Άντονι Μπλίνκεν, βασικός σύμβουλος του Δημοκρατικού υποψηφίου για την προεδρία Τζο Μπάιντεν, ξεκαθάρισε ότι σε περίπτωση επικράτησης των Δημοκρατικών οι ΗΠΑ θα επιδιώξουν να βελτιώσουν τις οικονομικές σχέσεις τους με την Ε.Ε., επειδή πρόκειται για μία εξαιρετικά σημαντική αγορά και οι ΗΠΑ δεν κερδίζουν τίποτα από τη σύγκρουση με τους συμμάχους τους. Όπως χαρακτηριστικά είπε σε ομιλία του στο Εμπορικό Επιμελητήριο των ΗΠΑ: «Πρέπει να σταματήσουμε τον τεχνητό εμπορικό πόλεμο που ξεκίνησε η διακυβέρνηση Τραμπ».\nΣτην Ευρωζώνη αντιλαμβάνονται τη σημασία της επικράτησης των Δημοκρατικών για τη βελτίωση της οικονομικής συνεργασίας με τις ΗΠΑ, αποφεύγουν όμως τις δημόσιες δηλώσεις. Δεν έχουν πειστεί ότι η υποψηφιότητα Μπάιντεν είναι τόσο ισχυρή όσο δείχνουν οι δημοσκοπήσεις. Φοβούνται την αντίδραση Τραμπ, ιδιαίτερα σε περίπτωση που επανεκλεγεί. Θεωρούν ότι η όποια πολιτική τους παρέμβαση μπορεί να έχει το αντίθετο από το επιδιωκόμενο αποτέλεσμα.\nΗ έλλειψη, πάντως, οποιασδήποτε συνεργασίας Ε.Ε.-ΗΠΑ σε συνθήκες οικονομικής κρίσης είναι κι αυτή πρωτόγνωρη, με αποτέλεσμα να ενισχύει την οικονομική αβεβαιότητα.\nΗ Γαλλία έχει τη δεύτερη σημαντικότερη οικονομία της Ευρωζώνης, αλλά βρίσκεται σε εξαιρετικά δύσκολη θέση σε ό,τι αφορά την αντιμετώπιση των οικονομικών συνεπειών της πανδημίας. Οι εκτιμήσεις της γαλλικής κυβέρνησης δίνουν τις διαστάσεις του προβλήματος.\nΓια το 2020 προβλέπεται πτώση του ΑΕΠ κατά 10%, δημοσιονομικό έλλειμμα της τάξης του 10,2% του ΑΕΠ, αύξηση του δημόσιου χρέους στο 117,5% του ΑΕΠ από 98,1% του ΑΕΠ που ήταν το 2019 και εκτόξευση των δαπανών του Δημοσίου στο 62,8% του ΑΕΠ από 54% του ΑΕΠ που ήταν το 2019.\nΗ Γαλλία, χώρα που έχει το ρεκόρ στην Ε.Ε. στις δημόσιες δαπάνες σαν ποσοστό επί του ΑΕΠ, σπάει ξανά το δικό της ρεκόρ. Σύμφωνα με τις εκτιμήσεις της γαλλικής κυβέρνησης, το 2021 θα υπάρξει δυναμική αύξηση του ΑΕΠ κατά 8%, που θα ισορροπήσει κάπως την κατάσταση, μειώνοντας το έλλειμμα στο 6,7% του ΑΕΠ και μειώνοντας οριακά το δημόσιο χρέος στο 116,2% του ΑΕΠ.\nΌλα αυτά τα δύσκολα στη βάση της υπόθεσης εργασίας ότι η έξαρση της πανδημίας και το διαφαινόμενο δεύτερο κύμα δεν θα οδηγήσουν σε νέο lockdown. Διαφορετικά, τα δύσκολα θα γίνουν δυσκολότερα.\nΗ ένταση της κρίσης είναι τέτοια στη Γαλλία ώστε αλλάζει τον τρόπο που σκέφτονται οι πολίτες για την οικονομία. Σύμφωνα με την ετήσια έρευνα που πραγματοποιεί η εφημερίδα «Le Monde» σε συνεργασία με εταιρεία δημοσκοπήσεων και κέντρα πολιτικών σπουδών και ανάλυσης, 60% των Γάλλων αντιμετωπίζουν πλέον την παγκοσμιοποίηση σαν απειλή και μόνο το 40% σαν ευκαιρία για τη γαλλική οικονομία.\nΕξήντα πέντε τοις εκατό των Γάλλων θεωρούν ότι η χώρα τους πρέπει να πάρει μεγαλύτερα μέτρα οικονομικής προστασίας έναντι του σύγχρονου κόσμου, ενώ μόνο 35% των ερωτηθέντων θεωρούν ότι η γαλλική οικονομία πρέπει να ανοιχτεί περισσότερο στον κόσμο.\nΕξήντα ένα τοις εκατό των ερωτηθέντων έχουν την άποψη ότι για να βοηθηθούν οι γαλλικές εταιρείες πρέπει να επιβληθούν μέτρα προστατευτισμού, ενώ 39% εκτιμούν ότι η λύση βρίσκεται στην απελευθέρωση των οικονομικών συναλλαγών και στην κατάκτηση νέων αγορών.\nΠενήντα τρία τοις εκατό των Γάλλων έχουν καλή ή πολύ καλή άποψη για τη συμμετοχή της Γαλλίας στην Ε.Ε. και ένα σημαντικό 34% έχει αρνητική ή πολύ αρνητική άποψη για τη συμμετοχή της χώρας στην Ε.Ε.\nΤέλος, στο διάστημα των δύο τελευταίων ετών το ποσοστό των Γάλλων που θεωρούν ότι η πατρίδα τους είναι σε πτώση αυξήθηκε από 70% σε 78%, ενώ αυτοί που έχουν θετική άποψη για την προοπτική της χώρας τους περιορίστηκαν από 30% σε ένα ισχνό 22%.\nΤους Γάλλους προβληματίζει, όπως είναι φυσικό, η σύγκριση των επιδόσεών τους, σε συνθήκες κρίσης, με εκείνες της Γερμανίας. Σύμφωνα με τις τελευταίες εκτιμήσεις του Ινστιτούτου Οικονομικών Ερευνών (Ifo) του Μονάχου, το ΑΕΠ της Γερμανίας θα υποχωρήσει το 2020 κατά 5,2%, ενώ η αύξηση του ΑΕΠ το 2021 θα είναι 5,1%, δίνοντας στην ανάκαμψη το σχήμα V, γρήγορη και μεγάλη πτώση με γρήγορη και μεγάλη άνοδο.\nΑντίστοιχα, το δημοσιονομικό έλλειμμα θα είναι της τάξης του 5,1% του ΑΕΠ, ενώ το πλεόνασμα στο ισοζύγιο των τρεχουσών συναλλαγών της Γερμανίας αναμένεται να κινηθεί στο εντυπωσιακό επίπεδο των 215 δισ. ευρώ.\nΗ γερμανική ανάκαμψη είναι τύπου V, η Γαλλία δέχεται ένα διπλάσιο οικονομικό και δημοσιονομικό πλήγμα από την πανδημία σε σχέση με τη Γερμανία, ενώ άλλες οικονομίες της Ευρωζώνης, με χαρακτηριστικά παραδείγματα την ισπανική και την ελληνική, έχουν μπροστά τους μια δύσκολη ανάκαμψη σε σχήμα Κ, σε βάθος χρόνου και με μεγάλες ανισότητες σε σχέση με τους ισχυρούς της Ευρωζώνης αλλά και στο εσωτερικό των χωρών.


Fortnite Season 7: αντιμέτωπος με τον στρατό του Άι Βασίλη!\nΠερίληψη: Το Fortnite: Battle Royale μπορεί να είναι το πιο δημοφιλές online FPS παιχνίδι, με περισσότερους...\nΤο Fortnite: Battle Royale μπορεί να είναι το πιο δημοφιλές online FPS παιχνίδι, με περισσότερους από 200 εκατομμύρια εγγεγραμμένους παίκτες, όμως πάντα υπάρχει χώρος για νέο αίμα.\nΑν, λοιπόν, ανήκεις σε εκείνους που δεν έχουν κολλήσει ακόμα το μικρόβιο του Fortnite, τώρα είναι η καταλληλότερη εποχή για να ξεκινήσεις, αφού πριν λίγες μέρες ξεκίνησε η 7η «αγωνιστική» σεζόν.\nΓια την νέα σεζόν οι άνθρωποι της Epic Games εμπνεύστηκαν από την περίοδο των εορτών. Όπως δείχνει και το trailer, μια σύγκρουση με ένα παγόβουνο φέρνει τα πάνω-κάτω στο νησί και ένας τσαμπουκαλεμένος Άι Βασίλης κάνει εισβολή με πολυβόλα αντί για δώρα, με διπλάνο αντί για έλκηθρο και με μια στρατιά από φονικούς χιονάνθρωπους αντί για καλικάτζαρους.\nΣαν παίκτης θα μπορείς να επισκεφθείς νέες περιοχές (Frosty Flights και Polar Peak), να γίνεις άρχοντας των αιθέρων με το νέο X-4 Stormwing αεροπλάνο και να διακοσμήσεις με γιορτινά περιτυλίγματα τα αγαπημένα σου όπλα!\nΤέλος, το Fortnite Creative mode – που είναι διαθέσιμο από σήμερα, 13/12 - σου επιτρέπει να δημιουργήσεις τα δικά σου ιδιωτικά νησιά, ώστε να παίζεις με τους φίλους σου ή το κοινό σου, αν είσαι game streamer.


Iron Man3 ( Iron Man 3 ) | Περιοδικό Move It\nΟ Τόνι Σταρκ ταλαιπωρείται από συχνές κρίσεις πανικού, γεγονός που τον καθιστά ιδιαίτερα ευάλωτο. Δυστυχώς για τον ίδιο, δεν θα μπορούσε να βρεθεί χειρότερη στιγμή να του συμβεί κάτι τέτοιο, καθώς ο Μανδαρίνος, ένας διαβόητος τρομοκράτης που πραγματοποιεί απανωτά χτυπήματα στις ΗΠΑ, φαίνεται να τον έχει βάλει στο μάτι…\nΤρίτος και καλύτερος!\nOK, το «Avengers» δεν υπήρχε καμία περίπτωση να το ξεπεράσουν. Αυτό, όμως δε σημαίνει πως οι παραγωγοί του «Iron Man» δεν στόχευαν ψηλά. Αυτό αποδεικνύεται περίτρανα με το «Iron Man 3», το οποίο, με βάση κάποιες λεπτομέρειες που κάνουν τη διαφορά, προβάλει ως η καλύτερη και πιο fun προσθήκη στην –μέχρι στιγμής– τριλογία των περιπετειών του… ιδιοφυούς/δισεκατομμυριούχου/playboy/φιλάνθρωπου Τόνι Σταρκ!\nΊσως το πιο ενδιαφέρον στοιχείο στην τρίτη αυτή ταινία είναι το γεγονός ότι, πλέον, είναι πιο ξεκάθαρο παρά ποτέ ότι ο Iron Man αποτελεί «παρακλάδι» του γενικότερου κινηματογραφικού σύμπαντος των Avengers, με την πλοκή να το εκμεταλλεύεται ευρηματικά, προσφεύγοντας σε ποικίλες αναφορές στα όσα συνέβησαν στο σαρωτικά επιτυχημένο φιλμ του Τζέι Τζέι Έιμπραμς. Μάλιστα, οι κρίσεις πανικού που βασανίζουν τον Τόνι Σταρκ οφείλονται ακριβώς στο γεγονός της συμμετοχής του στην A-Team των Εκδικητών και στη συνειδητοποίηση πως δεν είναι ο μόνος superhero εκεί έξω, κάτι που πιθανόν και να του έπεσε «βαρύ».\nΩστόσο, κανείς, ευτυχώς, δεν ξεχνά πως, πάνω απ’ όλα, παρακολουθούμε μια ταινία «Iron Man», οπότε όσα συμβαίνουν εδώ, αφορούν άμεσα τον… «genius, billionaire, playboy, philanthropist» κεντρικό ήρωα, κάτι που προμηνύεται από την εναρκτήρια σεκάνς, η οποία μάς ταξιδεύει πίσω στο χρόνο, για να μάς συστήσει τους δύο από τους τρεις βασικούς νέους χαρακτήρες (hello Ρεμπέκα!). Έτσι, όταν ο Σταρκ αναλαμβάνει να ανακαλύψει ποιος κρύβεται πίσω από μια σειρά αιματηρών τρομοκρατικών επιθέσεων στο έδαφος των ΗΠΑ, δεν αργεί να βρεθεί αντιμέτωπος με το project Extremis, το οποίο σχετίζεται με πειράματα γύρω από το ανθρώπινο DNA, στα οποία έχει βάλει το χεράκι της η Μάγια Χάνσεν, ιδιοφυής βιολόγος και πρώην… φιλενάδα του, αλλά κι ένας παλιός θαυμαστής του. Μια εξέλιξη, η οποία προσφέρει άφθονο υλικό στον Ρόμπερτ Ντάουνι Τζούνιορ για να δουλέψει πάνω στο ρόλο του, αποζημιώνοντάς μας με την καλύτερη, μέχρι σήμερα, εμφάνισή του ως Iron Man.\nΈξτρα ώθηση στο συγκεκριμένο franchise δίνει και η παράδοση της σκηνοθετικής σκυτάλης από τον Τζον Φαβρό στον Σέιν Μπλακ, υπεύθυνο για το απολαυστικό detective buddy movie «Kiss Kiss Bang Bang» (2005) - μία από τις πρώτες ταινίες που άνοιξαν το δρόμο για το επιβλητικό comeback του λαοφιλούς star, μετά την –παραλίγο μοιραία- περιπέτειά του με τα ναρκωτικά. O Μπλακ, ο οποίος συνυπογράφει και το σενάριο, πετυχαίνει να διατηρήσει μια αξιοπρόσεκτη ισορροπία ανάμεσα στην άφθονη καταιγιστική δράση, το χαρακτηριστικό «iron-ικό» χιούμορ και τις πιο προσωπικές στιγμές του ήρωά του, διανθίζοντας την ιστορία του με τουλάχιστον δύο αναπάντεχες ανατροπές. Παράλληλα, δίνει την ευκαιρία στην Πέπερ Ποτς να αποδείξει ότι θα μπορούσε κάλλιστα να αποτελέσει το αντίπαλο δέος για την Black Widow στο sequel του «Avengers», δίνοντάς της ρόλο-κλειδί στην κρισιμότερη σεκάνς του φιλμ. Μια σεκάνς, η οποία όχι μόνο συναγωνίζεται την αντίστοιχη τελική των «Εκδικητών» στην κλίμακα… awesomeness, αλλά αποτελεί και ένα εξαιρετικό δείγμα παντρέματος CGI γραφικών, stunt work και… φονικής ατάκας, που ξεπερνά σε σύλληψη και εκτέλεση οτιδήποτε έχουμε δει στα δύο προηγούμενα «Iron Man».\nΚαι φτάνουμε στον Μανδαρίνο, ο οποίος, ενσαρκωμένος από τον θαυμάσιο Μπεν Κίνγκσλεϊ, αποτελεί τον άσσο στο μανίκι της ταινίας, δίνοντας κύρος και βαρύτητα στο εμπνευσμένο σχόλιο περί τρομοκρατίας που επιχειρεί εδώ ο Μπλακ. Αν και, η πραγματική συνεισφορά του στο φιλμ, αποκαλύπτεται στο δεύτερο μισό του, όπου τόσο ο Σταρκ, όσο και οι ίδιοι οι θεατές έρχονται αντιμέτωποι με μία από τις μεγαλύτερες εκπλήξεις που έχουν αποτυπωθεί τα τελευταία χρόνια στο σελιλόιντ!\nΈχει να πέσει γέλιο...\nPublished: 25 Apr 2013, 12:12\nIron Man3 (Iron Man 3)


Το Αφηρημένο Blog: Το τελευταίο αντίο στον Μίκη Θεοδωράκη\nΜέσα σε κλίμα έντονης συγκίνησης και με τραγούδια του σπουδαίου μουσικοσυνθέτη, ολοκληρώθηκε το μεσημέρι της Πέμπτης η κηδεία στο νεκροταφείο του Γαλατά Χανίων, με τον Μίκη Θεοδωράκη να επιστρέφει στην κρητική γη. Οι στιγμές ήταν μοναδικές, καθώς πάνω από τον τάφο του Μίκη, την ώρα της ταφής, μικροί και μεγάλοι τραγούδησαν μεγάλες επιτυχίες του κορυφαίου δημιουργού.\nΛίγο πριν αποχαιρετήσουν για πάντα τον μεγάλο μουσικοσυνθέτη, με μουσικά όργανα πάνω από τον τάφο τραγούδησαν ένα από τα πιο αγαπημένα τραγούδια του Μίκη Θεοδωράκη, την Άρνηση, καθώς και τη μελωδία του Ζορμπά.\nΠλήθος κόσμου, συγχωριανοί αλλά και άνθρωποι που βρέθηκαν στο Γαλατά από όλη την Κρήτη για να αποχαιρετήσουν τον Μίκη Θεοδωράκη, είχαν παραταχθεί σε όλο το μήκος της διαδρομής που διένυσε η πομπή από τον Ιερό Ναό του Αγίου Νικολάου που τελέστηκε η εξόδιος ακολουθία, έως το κοιμητήριο. Με βουρκωμένα μάτια, ένα παρατεταμένο χειροκρότημα και φωνάζοντας «αθάνατος» άνθρωποι που τον γνώρισαν ή τον αγάπησαν μέσα από το έργο του, ήταν εκεί για να αποδώσουν τιμή.\nΝωρίτερα, σε κλίμα συγκίνησης, τραγουδώντας το ριζίτικο τραγούδι «Τον ανδρειωμένο μην τον κλαις» και αξέχαστες μελωδίες του, φωνάζοντας «αθάνατος» και με παρατεταμένα χειροκροτήματα οι πολίτες και συγχωριανοί του Μίκη Θεοδωράκη αποχαιρέτησαν την σορό του κατά την έξοδο από τον ιερό ναό του Αγίου Νικολάου, όπου και τελέστηκε η εξόδιος ακολουθία.\nΙδιαίτερα συγκινητική ήταν η στιγμή του μουσικού αποχαιρετισμού του Μίκη από την κόρη του Μαργαρίτα, που απέδωσε την σύνθεση «κλαίνε» του μεγάλου Έλληνα μουσουργού, τραγούδησε το «παλικάρι», που είχε αποδώσει ο Γρηγόρης Μπιθικώτσης, ενώ κατέληξε με την εξής φράση: «Θα είσαι πάντα ζωντανός στις καρδιές όλων των ανθρώπων μα περισσότερο στη δική μου καρδιά».


ΤΕΡΝΑ Ενεργειακή: Προπληρωμή ομολόγου 60 εκατ. ευρώ | Businessenergy\nΠροπληρωμή ομολόγου 60 εκατ. ευρώ\nΗ ΤΕΡΝΑ Ενεργειακή Μονοπρόσωπη Ανώνυμη Εταιρεία Χρηματοδοτήσεων, 100% θυγατρική της ΤΕΡΝΑ Ενεργειακή ΑΒΕΤΕ, ανακοίνωσε την απόφασή της να προπληρώσει το σύνολο της ονομαστικής αξίας των ομολογιών που έχει εκδώσει και διαθέσει μέσω δημόσιας προσφοράς, δυνάμει του από 12.07.2017 Προγράμματος Έκδοσης Κοινού Ομολογιακού Δανείου έως €60.000.000 και Σύμβασης Ορισμού Εκπροσώπου των Ομολογιούχων (το «Πρόγραμμα ΚΟΔ»).\nΗ προπληρωμή θα λάβει χώρα τη Δευτέρα 22 Ιουλίου 2019, σύμφωνα με τα οριζόμενα στον όρο 4 του Προγράμματος ΚΟΔ («Προπληρωμή»). Στο πλαίσιο της προπληρωμής και σύμφωνα με τα προβλεπόμενα στο Πρόγραμμα ΚΟΔ, θα καταβληθεί α) το σύνολο της ονομαστικής αξίας των ομολογιών, ήτοι €1.000 ανά ομολογία, β) οι μέχρι την 22 Ιουλίου 2019 δεδουλευμένοι τόκοι, ανά ομολογία, και γ) επιπλέον ποσό προπληρωμής ίσο με 1% της ονομαστικής αξίας των ομολογιών που προπληρώνονται. Έτσι, για κάθε ομολογία ονομαστικής αξίας €1.000, ο ομολογιούχος θα λάβει συνολικό ποσό €1.029,4638 που αναλύεται σε €1.000 ονομαστική αξία, €19,4638 ποσό τόκων και €10 ως επιπλέον ποσό προπληρωμής.\nΌπως αναφέρθηκε από την Διοίκηση της ΤΕΡΝΑ Ενεργειακή ΑΒΕΤΕ, στη Γενική Συνέλευση των μετόχων της τελευταίας που έλαβε χώρα στις 5 Ιουνίου 2019, εξετάζεται η έκδοση νέου εταιρικού ομολόγου που θα εισαχθεί στο Χρηματιστήριο Αθηνών, ύψους από €120 έως €150 εκατ.\nΣε περίπτωση που η Εταιρεία προβεί στην έκδοση αυτού του εταιρικού ομολόγου κατά τον χρόνο της Προπληρωμής, θα εξεταστεί -στο πλαίσιο του υφιστάμενου νομοθετικού και κανονιστικού πλαισίου- η δυνατότητα, οι υφιστάμενοι ομολογιούχοι που προπληρώνονται να έχουν το δικαίωμα να χρησιμοποιήσουν κεφάλαια της προπληρωμής, προκειμένου να εγγραφούν στο νέο αυτό ομόλογο (επανεπένδυση / roll-over).\nΓια τη διαδικασία, θα ακολουθήσουν επόμενες ανακοινώσεις της ΤΕΡΝΑ Ενεργειακή Μονοπρόσωπη Ανώνυμη Εταιρεία Χρηματοδοτήσεων.


RE/MAX Ελλάς | Διαμέρισμα 75 τμ, Καρέας (231641020-10)\nΔιαμέρισμα 75 τμ, Καρέας\nΒύρωνας, Καρέας, Διαμέρισμα Προς Πώληση, 75 τ.μ., Κατάσταση: Καταπληκτική, Όροφος: Ισόγειο, 1 Επίπεδο/α, 2 Υ/Δ 1 Κουζίνα/ες, 1 Μπάνιο/α, Θέρμανση: Αυτόνομη Φυσικό Αέριο, Θέα: Βουνό + Θάλασσα, Έτος κατασκευής: 1985, 1 θέση/εις στάθμευσης, Δάπεδα: Πατώματα + Πλακάκια, Kουφώματα: Αλουμινίου, Χαρακτηριστικά: Ασανσέρ, Πόρτα Ασφαλείας, Συναγερμός, Αποθήκη, Internet, Διπλά Τζάμια, Τέντες, Βεράντες, Τιμή Συζητήσιμη, Πολυτελές, Διαμπερές, Προσόψεως, Φωτεινό, Γωνιακό, Κλιματισμός, Γκαζόν, Δέντρα, Κήπος, Βαμμένο, Ανακαινισμένο, Το διαμέρισμα είναι σε άριστη κατασταση και μετά από την ανακαίνηση του έχει ελάχιστα κατοικηθεί, Χαρακτηρίζεται ως ισόγειο αλλά είναι σαν να είσαι στον 1ο όροφο με βεράντες, Κωδικός Συνεργάτη (ΕΑ20), Τιμή: 180.000€. RΕΜΑΧ Homes, Τηλ. Επικοινωνίας: 2109834265, email: info@remaxhomes.gr\nΜεταξύ 180000 και 216000 σε Καρέας\nΜεταξύ 180000 και 216000 σε Ανατολικά Προάστια


Ο Καμίνης βάζει θέμα κοινωνικής ευθύνης στην πολιτικη ηγεσια της ΕΛΑΣ | BLOKO\nΑρχική / Αναρχικοί / Αστυνομία / Βανδαλισμοί / Δήμοι / Επεισόδια / ΜΑΤ / Μηνύσεις / προσαγωγές / ΣΩΜΑΤΑ ΑΣΦΑΛΕΙΑΣ / Τόσκας / featured / Ο Καμίνης βάζει θέμα κοινωνικής ευθύνης στην πολιτικη ηγεσια της ΕΛΑΣ\nΟ Καμίνης βάζει θέμα κοινωνικής ευθύνης στην πολιτικη ηγεσια της ΕΛΑΣ\n7/29/2017 08:04:00 π.μ. Αναρχικοί , Αστυνομία , Βανδαλισμοί , Δήμοι , Επεισόδια , ΜΑΤ , Μηνύσεις , προσαγωγές , ΣΩΜΑΤΑ ΑΣΦΑΛΕΙΑΣ , Τόσκας , featured Edit\nΗ πρώτη τεσσάρων ημερών κατάθεση μηνυτήριας αναφοράς κατά αγνώστων και κατά παντός υπευθύνου για τις πρόσφατες καταστροφές σε 67 καταστήματα της οδού Ερμού, κατά τη\nδιάρκεια βανδαλισμών, από τον δήμαρχο Αθηναίων Γιώργο Καμίνη και τον πρόεδρο του Εμπορικού Συλλόγου Αθηνών Σταύρο Καφούνη, αποκτά ξεχωριστή σημασία, σε ότι αφορά στην εφεξής διαχείριση παρόμοιων γεγονότων από την αστυνομία και δη από την ηγεσία της.\nΚαι μπορεί ως προς το σκέλος της μήνυσης κατά αγνώστων το πράγμα να ειναι εναργέστατα ξεκάθαρο, καθώς αφορά στους δράστες των βανδαλισμών και στην έρευνα από την κρατική ασφάλεια για την ταυτοποίηση τους, το σκέλος ωστόσο της αναφοράς κατά παντός υπευθύνου κρύβει νοήματα και υπονοούμενα για την αστυνομική ηγεσία.\nΓιατί ποιος άλλος μπορεί να θεωρηθεί υπαίτιος για τις καταστροφές εκτος από εκείνους που τις παρακίνησαν, αλλά και κυρίως, από εκείνους που δεν τις απέτρεψαν αφενός, αφετέρου παρέμειναν άπραγοι θεατές την ώρα που σημειώθηκαν ώστε σήμερα να μην παραπέμπονται οι υπαίτιοι και δια της τιμωρίας τους ν' αποτραπούν κάποιοι άλλοι να επαναλάβουν τα ίδια γεγονότα;\nΑναμφίβολα το μήνυμα και η στοχευση είναι φανερή και μάλλον θα πρέει να αξιολογηθεί τρεις και περισσότερες φορές από την πολιτική ηγεσία που δίνει "ερμαφρόδιτες" κατευθύνσεις σε ότι αφορά στην αστυνομικη στάση και αντίδραση και κατά τη διάρκεια των επεισοδίων και ως προς την διάσταση των προσαγωγών.\nΓιατί αν όχι αυτη την φορά -που μάλλον έχει προειδοποιητικάτροχιοδεικτικό χαρακτήρα- την επόμενη ίσως η εισαγγελική έρευνα στο πλαίσιο μιας νέας αναφοράς, να μην παραβλέψει τις καταγγελίες αστυνομικών για διαταγές αμυντικής διάταξης και θέσης ακόμη κι όταν πυρώνουν οι βιτρίνες και στη συνέχεια αμετροεπείς παλινωδίες στις εντολές για προσαγωγές.


Μεταχειρισμένες Western οχήματα μεταφορών αγγελίες προς πώληση - Mascus Ελλάδα\nΒρίσκεστε εδώ: Mascus Ελλάδα > Οχήματα μεταφορών > Western\nBunded Bowser 2000 # With engine pump # (1)\nΜεταχειρισμένο Western οχήματα μεταφορών\nΕδώ είναι τα αποτελέσματα της αναζήτησης των μεταχειρισμένων Western οχήματα μεταφορών μηχανημάτων για πώληση στην Mascus. Western οχήματα μεταφορών αγγελίες μπορούν να ταξινομηθούν ανά τιμή, έτος παραγωγής, ή χώρα. Μπορείτε επίσης να χρησιμοποιήσετε την πλοήγηση στην αριστερή πλευρά για να περιορίσετε την αναζήτησή σας, ή να διαβάσετε περισσότερα για Western οχήματα μεταφορών στο τμήμα Μαρκών.\nWestern Bunded Bowser 2000 # With engine pump #Τύπος ρυμουλκού: Δεξαμενές κοντέινερ, Τελευταία επιθεώρηση: 21/09/17, Γενικός βαθμός (1-5): 4, Σύνολο προηγούμενων ιδιοκτητών: 1, Διαστάσεις μεταφοράς (ΜxΠxΥ): 0.01x0, επιλογές εμπορευματοκιβωτίων: Επίπεδα ράφι, Χώρα Παραγωγής: UK\nΗνωμένο Βασίλειο, Grangemouth


hey MOUTSATSOS: Hey MOYTSATSOS -> ΜΠΑΤΜΑΝ ΚΑΙ ΣΟΥΠΕΡΜΑΝ ... ΕΚΑΤΟΜΜΥΡΙΩΝ ΕΥΡΩ!!!\nHey MOYTSATSOS -> ΜΠΑΤΜΑΝ ΚΑΙ ΣΟΥΠΕΡΜΑΝ ... ΕΚΑΤΟΜΜΥΡΙΩΝ ΕΥΡΩ!!!\nΤΟ ΠΡΩΤΟ ΚΟΜΙΚΣ ΤΟΥ ΣΟΥΠΕΡΜΑΝ: 1.13 εκατομμύρια δολάρια από άγνωστο αγοραστή.\nΤΟ ΠΡΩΤΟ ΚΟΜΙΚΣ ΤΟΥ ΜΠΑΤΜΑΝ (1939): 1.075 εκατομμύρια δολάρια από άγνωστο αγοραστή.\nΤΙΣ ΔΗΜΟΠΡΑΣΙΕΣ ΠΡΑΓΜΑΤΟΠΟΙΗΣΕ Ο ΟΙΚΟΣ ΔΗΜΟΠΡΑΣΙΑΣ "Heritage Auction Galleries".\nΑναρτήθηκε από moutsatsos στις 09:05\nΕτικέτες ΔΗΜΟΠΡΑΣΙΕΣ, ΚΙΝΟΥΜΕΝΑ ΣΧΕΔΙΑ, BATMAN, SUPERMAN, USA\nHey MOYTSATSOS -> ΑΥΡΙΟ ΔΕΥΤΕΡΑ 1 ΜΑΡΤΙΟΥ, ΟΛΟΙ ΟΙ...\nHey MOYTSATSOS -> ΑΠΟ ΤΕΤΟΙΑ ΕΜΠΟΡΟ ΝΑΡΚΩΤΙΚΩΝ ......\nΗ LADY GAGA, ΜΕ ΑΥΤΑ ΠΟΥ ΦΟΡΑΕΙ ΔΕΙΧΝΕΙ ΟΤΙ ΑΠΕΥΘΥ...\n346 ΠΑΙΔΙΑ "ΣΚΟΤΩΣΕ" ΤΟ ΝΑΤΟ, ΣΤΟ ΑΦΓΑΝΙΣΤΑΝ, ΣΤΟ ...\nHey MOYTSATSOS -> ΜΑΤΩΜΕΝΟ ... ΔΙΑΜΑΝΤΙ ΑΞΙΑΣ 35,3...\nHey MOYTSATSOS -> ΚΑΙ ΑΛΛΟ "ΛΟΥΚΕΤΟ" ΣΕ ΤΡΑΠΕΖΑ ΣΤ...\nHey MOYTSATSOS -> ΜΠΑΤΜΑΝ ΚΑΙ ΣΟΥΠΕΡΜΑΝ ... ΕΚΑΤΟΜ...


Αναρτήθηκε από xeniaRte στις 6:57 π.μ.\nΠοδηλάτισσα 22 Δεκεμβρίου 2013 - 12:08 μ.μ.\nΚαλησπέρα Ξανθή μου!!!!!!!! Σε ευχαριστώ πολύ για το βραβείο σου.... το παίρνω με μεγάλη χαρά και αμέσως μετά τις γιορτές θα το αναρτήσω!!!! Δεν ξέρω το συνέβαινε και το blog σου δεν το έβλεπα!!!!! Σήμερα κάθισα και είδα σχεδόν όλες σου τις αναρτήσεις και πραγματικά οι δημιουργίες σου είναι εξαιρετικές!!!!! Πολλά φιλιά και ευχές για Καλά & Ευτυχισμένα Χριστούγεννα!!!!\nαχτίδα 12 Φεβρουαρίου 2014 - 3:31 π.μ.\nΉρθα για επίσκεψη και τι βλέπουν τα ..τσαχπίνικα ματάκια μου;..βραβειάκι! το παραλαμβάνω και προτείνω να βάλεις δίπλα gaget τη παρακολούθηση με μειλ ώστε οι αναρτήσεις σου να πηγαίνουν στα μέιλ όσων επιθυμούν (πχ..εγώ!)Προσπαθώ μα δεν μπορώ να μπω στη παρακολούθηση σου..με το ζόρι άνοιξα τα σχόλια!


Ειδικές ρετρό εκδόσεις ετοιμάζει η Porsche - porsche 911 coupe\nΤα σχέδια της για την κατασκευή μιας σειράς από ειδικές εκδόσεις μοντέλων ανακοίνωσε η Porsche.\nΗ Porsche δήλωσε ότι οι ειδικές εκδόσεις θα κυκλοφορήσουν «σε ορισμένα χρονικά διαστήματα και σε περιορισμένους αριθμούς».\n1.532 Επισκέψεις στο άρθρο - Ημερομηνία δημοσίευσης: 25/6/2019\nΤα σχέδια της για την κατασκευή μιας σειράς από ειδικές εκδόσεις μοντέλων ανακοίνωσε η Porsche, με τα νέα οχήματα να αντλούν έμπνευση από αυτά που παράχθηκαν μεταξύ της δεκαετίας του 1950 και της δεκαετίας του 1980.\nΗ γερμανική φίρμα δεν προχώρησε σε περισσότερες αποκαλύψεις, ωστόσο τα μοντέλα για τα οποία μιλάμε θα βασίζονται στην 911, με τη μάρκα να τα χαρακτηρίζει ως οχήματα «lifestyle» που θα ακολουθήσουν τα βήματα της 911 Speedster και θα είναι εξοπλισμένα με το πακέτο Heritage Design. Ως αποτέλεσμα όλων των προαναφερόμενων τα επερχόμενα αυτοκίνητα θα έχουν ειδικά χρώματα και σήματα, καθώς και σχεδιαστικά στοιχεία από την αντίστοιχη εποχή που επηρεάζονται. Επίσης μπορούμε να περιμένουμε ρετρό-εμπνευσμένα εσωτερικά με τα καρό υφάσματα να έχουν την τιμητική τους.\nΗ Porsche δήλωσε ότι οι ειδικές εκδόσεις θα κυκλοφορήσουν «σε ορισμένα χρονικά διαστήματα και σε περιορισμένους αριθμούς». Η πρώτη θα κάνει την εμφάνισή της το επόμενο έτος και θα έχει ένα λογότυπο της Porsche που χρησιμοποιήθηκε στη δεκαετία του 1960. Η εταιρεία δημιουργεί επίσης ρολόγια που ταιριάζουν αποκλειστικά για τους ιδιοκτήτες των οχημάτων Heritage Design.\nΑξίζει να σημειωθεί πως η Porsche θα προσφέρει τα πακέτα Heritage Design και στην 911, αναφέροντας πως «θα έχουν επιλεγμένα στοιχεία από διάφορες δεκαετίες». Αυτό φαίνεται να υποδηλώνει ότι θα μπορούσε να υπάρξει πακέτο Heritage Design για τη δεκαετία του 1950, του 1960 και ούτω καθεξής.\nΤέλος αξίζει να σημειωθεί πως το Heritage Design Package στην 911 Speedster θα προσθέσει ένα μεταλλικό εξωτερικό, με ένα λευκό πρόβολο και διάφορα σήματα στις πόρτες και το καπό, τα οποία χρησιμοποιήθηκαν στη δεκαετία του 1950 και του 1960.\n20 διαθέσιμα άρθρα για PORSCHE 911 COUPE


Αύξηση στην πληρότητα εμφάνισαν τα αθηναϊκά ξενοδοχεία τον Ιούλιο | Η ΚΑΘΗΜΕΡΙΝΗ\nΑύξηση στην πληρότητα εμφάνισαν τα αθηναϊκά ξενοδοχεία τον Ιούλιο\nΣημαντική αύξηση παρουσίασε η πληρότητα των αθηναϊκών ξενοδοχείων τον φετινό Ιούλιο σε σχέση με τον ίδιο μήνα πέρυσι που ήταν και προολυμπιακός, σύμφωνα με στοιχεία που δημοσιοποίησε η Ενωση Ξενοδόχων Αττικής.\nΜεγαλύτερη αύξηση στις πληρότητες εμφανίζουν τα ξενοδοχεία πέντε και τεσσάρων αστέρων. H εξέλιξη αυτή κρίνεται ελπιδοφόρα για τον αθηναϊκό τουρισμό που τα τελευταία χρόνια, παρά τη διοργάνωση των Ολυμπιακών Αγώνων, ακολουθούσε καθοδική πορεία. Τα τελευταία στοιχεία ουσιαστικά δείχνουν ότι και ο αθηναϊκός τουρισμός ακολουθεί τη γενικότερη ανοδική πορεία του ελληνικού τουρισμού τη φετινή περίοδο.\nΣύμφωνα με ανακοίνωση του Συνδέσμου Ελληνικών Τουριστικών Επιχειρήσεων, η θετική κατάσταση που διαμορφώνεται σήμερα στον ελληνικό τουρισμό πρέπει να αποτελέσει αντικείμενο δημιουργικού προβληματισμού και αρχή μελετημένης δράσης, αν θέλουμε να δούμε τα επόμενα χρόνια την τουριστική οικονομία της χώρας σε μια σταθερά ανοδική πορεία. Οπως σημειώνει ο Σύνδεσμος, η αύξηση της τουριστικής κίνησης τη φετινή περίοδο δεν πρέπει σε καμιά περίπτωση να οδηγήσει σε εφησυχασμό και στη θεώρηση ότι έχουν λυθεί όλα τα προβλήματα που απασχολούν τον τουρισμό μας. Και συνεχίζει: «Οι γενικές υποδομές μας (αεροδρόμια, οδικά δίκτυα, λιμένες κ.λπ.) και οι παρεχόμενες υπηρεσίες (καθαριότητα, σήμανση κ.λπ.) εξακολουθούν σε μεγάλο βαθμό να είναι κατώτερες των προσδοκιών των επισκεπτών μας. H μειωμένη ανταγωνιστικότητα παραμένει βασικό πρόβλημα του ελληνικού τουρισμού, το οποίο δεν μπορεί να αντιμετωπιστεί παρά μόνο με ρεαλιστική στοχοθέτηση και τολμηρές δράσεις». Επίσης, ο ΣΕΤΕ υπογραμμίζει ότι η Πολιτεία πρέπει να προχωρήσει σε εναρμόνιση δράσεων, κάτω από ένα στρατηγικό σχέδιο που θα εκπορεύεται από το υπουργείο Τουριστικής Ανάπτυξης και θα συντονίζει τις δράσεις των συναρμόδιων υπουργείων (ΠΕΧΩΔΕ, Μεταφορών, Πολιτισμού), καθώς και τις Περιφέρειες, τις Νομαρχίες και τις Τοπικές Αυτοδιοικήσεις.\nΟ ρόλος των τελευταίων στη διαμόρφωση του τουριστικού προϊόντος είναι ιδιαίτερα σημαντικός, δυστυχώς όμως και παρά τις φιλότιμες προσπάθειες ορισμένων, εξακολουθούν να αποτελούν ένα χώρο με πολλές αδυναμίες και ελλείψεις μέσων και γνώσης, πράγμα που τις οδηγεί συχνά σε αντιτουριστικές νοοτροπίες και συμπεριφορές.\nΑναβολή του ΦΠΑ στα ακίνητα ζητούν οι φορείς της αγοράς\nΑπό το παρελθόν η κριτική της ΑΔΕΔΥ εν όψει ΔΕΘ\nΑποκρατικοποιήσεις και στον τουρισμό


Παλεύουμε με το αδύνατο - Δημοκρατική της Ρόδου\nΠαλεύουμε με το αδύνατο\nΟ τουρισμός μας έχει στηθεί πάνω στη μαζικότητα. Να είναι γεμάτο το ξενοδοχείο, πατείς με πατώ στα μπαρ, στα εστιατόριο, στα κλαμπ. Πακτωμένα όλα, στενάχωρα, ασφυκτικά τραπέζια, να μην χωρά άλλο. Πολλές φορές κατανοητό, ειδικά στα νησιά. Μικροσκοπικά μαγαζιά κατά μήκος σοκακιών που όλα στηρίζονται ότι θα έρθει πολύς κόσμος για να πουλήσουν από κάτι. Αυτός ο τουρισμός δεν μπορεί να υποστηρίξει υγειονομικά μέτρα όπως αυτά που απαιτούνται. Είναι απλώς αδύνατο πρακτικά. Και αν τους ζητήσουμε να δουλέψουν με 40-50% χωρητικότητα ή ακόμη λιγότερο, απλώς δεν θα ανοίξουν ποτέ. Γιατί δεν τους συμφέρει. Από τη στιγμή, λοιπόν, που αποφασίστηκαν το άνοιγμα των συνόρων, η διακίνηση τουριστών, το άνοιγμα των καταστημάτων και όλων των δραστηριοτήτων που συνεπάγονται συγχρωτισμό, το αποτέλεσμα θα είναι το αναμενόμενο: η επανάκαμψη των κρουσμάτων απευχόμαστε και των θανάτων, μέχρι η επιστήμη να κάνει το θαύμα της. Πάντως όχι τα υγιειονομικά πρωτόκολλα για τα νησιά.\nΒατόπουλος: Τα 3 μέτρα που απαιτούνται για την αντιμετώπιση της πανδημίας Τρία μέτρα απαιτούνται για την αντιμετώπιση της πανδημίας του κορονοϊού σε αυτή τη φάση,…\nΠαναγιώτης Διακοφώτης: «Δεν μπορεί να στηθεί η κλήρωση» Ο πρόεδρος της ΕΠΣ Δωδεκανήσου και μέλος της Ε.Ε. της ΕΠΟ Παναγιώτης…\nΜανωλης Σ. 27.07.2020 08:55\nΑν δεν έχουμε και υγειονομικά πρωτόκολλα στα νησιά το πιο πιθανό είναι να γεμίσουμε κρούσματα ακριβώς επειδή οι χώροι είναι μικρότεροι και η διασπορά πιο εύκολη. Δυστυχώς θα πρέπει να αντιμετωπίσουμε και αυτη τη δυσκολία.\nΘα επικαλεστώ και τη λαϊκή ρήση που λέει «Υγεία να έχουμε και όλα τα αλλά γίνονται»\nΜην ξεχνάμε οτι το υπέρτατο αγαθό είναι η Υγεία μας.


Ο Αλμίρ Κλίτσα υπέγραψε τριετές συμβόλαιο στον Ολυμπιακό | Filathlos.gr | Το Εγκυρότερο Αθλητικό Blog!\nΟ Αλμίρ Κλίτσα υπέγραψε τριετές συμβόλαιο στον Ολυμπιακό\nΣε άλλη μια προσθήκη με φόντο το μέλλον προχωράει ο Ολυμπιακός, καθώς έχει φέρει στην Ελλάδα με στόχο να ενισχύσει αρχικά τη δεύτερη ομάδα τον 23χρονο (σ.σ. 10/11/1988) αριστεροπόδαρο μπακ χαφ, από το Μαυροβούνιο Αλμίρ Κλίτσα.\nΜάλιστα σήμερα υπέγραψε τριετές συμβόλαιο με τον Ολυμπιακό, κάτι το οποίο σημαίνει πως θα ανήκει στους «ερυθρόλευκους» έως τον Δεκέμβριο του 2024.\nΕίναι Μαυροβούνιος και έχει κληθεί στην Εθνική Ελπίδων της πατρίδας του, ενώ φέτος ήταν βασικός με τη Ζενές Ες με την οποία είχε 16 παιχνίδια, με ένα γκολ και μία ασίστ. Συνολικά στη Ζενές Ες αγωνίστηκε σε 74 παιχνίδια, με εφτά γκολ και ισάριθμες ασίστ.


ΚΕΔΕ: Ζητά ελαφρύνσεις για επιχειρήσεις που πλήττονται λόγω κορονοϊού\nΕπιστολή του προέδρου της ΚΕΔΕ, Δ. Παπαστεργίου στο ΥΠΕΣ για νομοθετική πρωτοβουλία σχετικά με την αναστολή είσπραξης δημοτικών εσόδων, τελών και προστίμων για ελάφρυνση επιχειρήσεων\nΔιευκρινίσεις για το πώς οι δήμοι της χώρας θα μπορέσουν αναστείλουν υποχρεώσεις δημοτικών φόρων και τελών επιχειρήσεων που λόγω της επιδημίας του κορωνοϊού παραμένουν κλειστές ή υπολειτουργούν, ζητά από τον υπουργό Εσωτερικών ο πρόεδρος της ΚΕΔΕ, Δημήτρης Παπαστεργίου.Όπως τονίζει σε σχετική επιστολή που απέστειλε ο πρόεδρος της ΚΕΔΕ στον υπουργό Τάκη Θεοδωρικάκο, στις σημερινές έκτακτες καταστάσεις που βιώνουμε, λόγω της εξάπλωσης του κορωνοϊού Covid-19, καθήκον όλων μας που διοικούμε τους Δήμους είναι να συνδράμουμε την κεντρική κυβέρνηση και να φροντίσουμε αρχικά για τη δημόσια υγεία.\n«Στο πλαίσιο των καθηκόντων μας οφείλουμε επίσης να ελαφρύνουμε τις υποχρεώσεις των ελεύθερων επαγγελματιών και των επιχειρήσεων που λειτουργούν στα όρια των Δήμων μας και πλήττονται από την κρίση» επισημαίνει ο κ. Παπαστεργίου.\nΉδη, κάποιοι Δήμοι, όπως αναφέρει, κινούνται προς την κατεύθυνση να αναστείλουν την είσπραξη διαφόρων δημοτικών τελών και προστίμων.\nΤι ζητά η ΚΕΔΕ από το υπουργείο\nΣτο πλαίσιο αυτό, η ΚΕΔΕ ζητά να υπάρξει σαφής απάντηση -οδηγία του αρμοδίου Φορέα, δηλ. του Υπουργείου Εσωτερικών, και ειδικότερα επί των εξής ζητημάτων:\nα) Να επιβεβαιώσει εάν είναι δυνατόν και με ποιον τρόπο (με αποφάσεις π.χ. Δ.Σ. ή της Οικονομικής Επιτροπής ή του Δημάρχου) να ανασταλεί η υποχρέωση των Δήμων για είσπραξη δημοτικών φόρων και τελών, των τελών κυρίως που είναι άμεσα εισπρακτέα. Στα δημοτικά αυτά έσοδα που θα εφαρμοστεί η αναστολή της είσπραξής τους από τις επιχειρήσεις/επαγγελματίες που πλήττονται από την κρίση, να περιλαμβάνονται τα τέλη χρήσεως κοινοχρήστων χώρων άρθ. 3 ν. 1080/1980 (-τραπεζοκαθισμάτων), τα ανταποδοτικά τέλη καθαριότητας, τα έσοδα από μισθώματα δημοτικών ακινήτων στα οποία ανεστάλλη η 2 επιχειρηματική δραστηριότητα της μισθώτριας επιχείρησης, καθώς και τα έσοδα που προέρχονται από πρόστιμα.\nβ) Επειδή δεν υπάρχει άμεση νομοθετική ρύθμιση που να προβλέπει τέτοια δυνατότητα και, στην περίπτωση που επί της ουσίας κριθεί, κάτι που ως ΚΕΔΕ επιθυμούμε, ότι πρέπει να ανασταλεί η είσπραξη των δημοτικών τελών, εσόδων ή προστίμων που προαναφέρθηκαν, να υπάρξει σαφής και ρητή προς τούτο νομοθετική ρύθμιση (-οδηγία του Υπουργείου), ώστε να υπάρξει ενιαία αντιμετώπιση. Με τον τρόπο αυτό δεν θα λαμβάνονται οι σχετικές αποφάσεις ελλείψεως νομοθετικού πλαισίου (νομίμου ερείσματος), που μπορεί αργότερα να οδηγήσει στη μη νομιμότητα των σχετικών αποφάσεων αναστολής είσπραξης δημοτικών εσόδων και τη δημιουργία ποινικών πειθαρχικών ευθυνών των αιρετών οργάνων των Δήμων.\nΣτο πλαίσιο αυτό, η ΚΕΔΕ ζητά την ανταπόκριση του ΥΠΕΣ στα αιτήματά της, καθώς και την έκδοση συγκεκριμένων υπουργικών αποφάσεων ή ΠΝΠ, που θα αναστέλλουν την είσπραξη των προαναφερθέντων δημοτικών τελών, κοινοχρήστων χώρων -τραπεζοκαθισμάτων ανταποδοτικών τελών καθαριότητας, μισθωμάτων δημοτικών ακινήτων, καθώς και προστίμων για μη πληρωμένα δημοτικά τέλη -βεβαιωμένες οφειλές των επιχειρήσεων αυτών που πλήττονται.


Red Sun Revival + The Illusion Fades\n01 Μαρ 2014 23:00\nΗ Ashes From Azrael παρουσιάζει μια goth,συναυλιακή γιορτή στη σκηνή του Death Disco στη 1/3/14! Μετά τις 28 Σεπτεμβρίου και τη συναυλία των Rhombus & Opened Paradise, τα σύνορα ανοίγουν και πάλι για το gothic rock στην Αθήνα, αυτή τη φορά με μια μπάντα σταθμό για την εγχώρια σκηνή και μια που ξεχώρισε παντού τα τελευταία δυο χρόνια με τον ήχο της.\nEntrance 5€ (beer/wine incl.)


Ολύμπιες διαδρομές στην… Ουτρέχτη | Τα Ολύμπια Νέα\n22/8/2019, 6:29 πμ\nΟλύμπιες διαδρομές στην… Ουτρέχτη\n5 Μαρτίου 2019, 9:24 πμ ● dionolympos ● Κανένα σχόλιο\nΟι οργανωμένες ποδηλατικές διαδρομές του Ολύμπου και της Πιερίας, του Πάικου, της Θεσσαλονίκης και της Χαλκιδικής παρουσιάστηκαν σε επαγγελματίες και στο κοινό της Ολλανδίας κατά την πρώτη συμμετοχή της Περιφέρειας Κεντρικής Μακεδονίας στη θεματική έκθεση τουρισμού “Fiets en Wandelbeurs” (1-3 Μαρτίου 2019) στην Ουτρέχτη της Ολλανδίας, όπου η Περιφέρεια συμμετείχε ως συνεκθέτης του ΕΟΤ.\nΤα τελευταία χρόνια έχει δοθεί ιδιαίτερη βαρύτητα στη δημιουργία, ανάπτυξη και στοχευμένη προβολή ποδηλατικών και ορειβατικών διαδρομών στην Κεντρική Μακεδονία. Δράσεις, όπως η οργάνωση, σήμανση, χάραξη και συντήρηση μονοπατιών στους ορεινούς όγκους της περιοχής που έχουν ήδη συμπεριληφθεί στον τουριστικό στρατηγικό σχεδιασμό της Περιφέρειας Κεντρικής Μακεδονίας των επόμενων δύο ετών, σε συνδυασμό με ιδιωτικές δράσεις ανάπτυξης και πιστοποίησης ποδηλατικών ξενοδοχείων και παροχής ολοκληρωμένων πακέτων ποδηλατικών και περιπατητικών διαδρομών, δημιουργούν μια νέα δυναμική ανάπτυξης τουριστικών ροών για την ευρύτερη περιοχή.\n«Δημιουργούμε και προβάλλουμε με συνέργειες θεματικά τουριστικά προϊόντα, όπως ο ποδηλατικός τουρισμός, με σκοπό την προσέγγιση αυτής της πολύ απαιτητικής μερίδας επισκεπτών από χώρες κυρίως της Κεντρικής και Βόρειας Ευρώπης, οι οποίοι ταξιδεύουν σχεδόν όλο τον χρόνο δαπανώντας ποσά μεγαλύτερα από αυτά του μέσου ταξιδιώτη, ώστε να καταστεί δυνατή η επιδιωκόμενη επιμήκυνση της τουριστικής περιόδου στην Κεντρική Μακεδονία. Ήδη σύμφωνα με τα πιο πρόσφατα στατιστικά στοιχεία της Τράπεζας της Ελλάδας, αυτό επιτυγχάνεται και για το έτος 2018, με θεαματική μάλιστα άνοδο στα έσοδα για το πρώτο εννιάμηνο, της τάξης του 20,3% για την Περιφέρεια Κεντρικής Μακεδονίας, αφήνοντας πάνω από 2 δις ευρώ στους επαγγελματίες. Προσδοκούμε ότι αυτό το άνοιγμα σε νέες αγορές, προβάλλοντας με οργανωμένο τρόπο και σε συνεργασία με επαγγελματίες του χώρου νέα θεματικά προϊόντα που διαθέτει η Κεντρική Μακεδονία, θα συνεισφέρει σε ακόμα μεγαλύτερα ανταποδοτικά οφέλη για την τοπική κοινωνία», δήλωσε ο Αντιπεριφερειάρχης Τουρισμού και Πολιτισμού Αλέξανδρος Θάνος.\nΑξίζει να σημειωθεί ότι, σε συνεργασία με τον ΕΟΤ Ολλανδίας, υλοποιείται αυτές τις μέρες πρόγραμμα fam trip (ταξίδι εξοικείωσης) στην Κεντρική Μακεδονία με τρεις Ολλανδούς bloggers, οι οποίοι θα καλύψουν τα καρναβαλικά δρώμενα και τα έθιμα της Καθαράς Δευτέρας στην Πιερία, τη Νάουσα και την Έδεσσα. Επίσης συμφωνήθηκε η κοινή συνδιοργάνωση στοχευμένου roadshow στις Κάτω Χώρες τον Οκτώβριο 2019 για την προβολή του ποδηλατικού και ορειβατικού τουρισμού σε μεγάλους tour operators των χωρών αυτών, που προωθούν ολοκληρωμένα πακέτα των θεματικών μορφών τουρισμού.\nΣτην αποστολή της Περιφέρειας Κεντρικής Μακεδονίας συμμετείχαν και ιδιώτες επαγγελματίες από την Κεντρική Μακεδονία που δραστηριοποιούνται στο χώρο του ποδηλατικού τουρισμού.\nΚΕΝΤΡΟ ΗΜΕΡΗΣΙΑΣ ΦΡΟΝΤΙΔΑΣ ΑΝΟΪΚΩΝ ΑΣΘΕΝΩΝ του Γ.Ν.Κ.-Κ.Ψ.Υ. Αποχαιρετώντας το Μαρόκο… Βελτιώνεται ο δακτύλιος Δημότης δωρίζει περιπολικό Μην υποκύψετε στις απαιτήσεις των δανειστών…\n22 Αυγούστου 2019, 06:29\nconsideration γαλάζια seasoned Οικουμενικό Πατριαρχείο Κοροβάγγος Νίκος Κολίτσης Κλοπή Αδέσποτα δελτίο τύπου Δηλώσεις Χρονικά Λιτοχώρου γερμανική ΟΣΕ Επιστήμη Καθαρίστριες ΤΣΙΠΡΑΣ θέση Δίου Ολύμπου Νοσοκομείο Κατερίνης ΚΕΚ ΚΕΠΑ ΠΙΕΡΙΑΣ λύση Δελτίο Τύπου Π.Ε. Πιερίας επίσημη portable Ζάκυνθος because βραβευμένες Δράση Επανάσταση του Ολύμπου Τρένο extremely Στρατιωτική Θητεία Αιγινιακός Αποστάγματα μαρίνες Φώντας Μπαραλιάκος solution Ζάκυνθος – Αιγινιακός 1-0 σημαία Ελλάδα Ευχαριστήριο βασικός συντελεστής position Αφιέρωμα available


Αϋπνία Παράγοντες Κινδύνου επιπτώσεις της αϋπνίας\nΟ καθένας βιώνει την περιστασιακή νύχτα άγρυπνος. Αλλά όταν οι ανοικτομάτης βράδια επιμένουν για μέρες, εβδομάδες, μήνες ή, ήρθε η ώρα να εξετάσει τη συνεισφορά τους παράγοντες που μπορεί να αυξάνει τον κίνδυνο σας.\nΜετατοπίσεις ταξίδια μεγάλων αποστάσεων και αργά τη νύχτα\nΟι άνθρωποι που ταξιδεύουν σε μεγάλες αποστάσεις σε πολλαπλές ζώνες ώρας, ή είναι υποχρεωμένοι να εργάζονται νυχτερινές βάρδιες ή νωρίς το πρωί, βρίσκονται σε αυξημένο κίνδυνο για ανάπτυξη προβλημάτων ύπνου. Κιρκαδικό ρυθμό του σώματος (24-ωρη βιοχημικές, φυσιολογικές, και ο κύκλος συμπεριφοράς) επηρεάζεται από συχνές αλλαγές στα δρομολόγια. Διαταραχές του κιρκαδιανού ρυθμού μπορεί να οδηγήσει σε αϋπνία.\nΚαθημερινό στρες μπορεί να προκαλέσει προσωρινή αϋπνία, ενώ ένα σημαντικό γεγονός, όπως ο θάνατος ενός αγαπημένου προσώπου ή ένα διαζύγιο, μπορούν να προκαλέσουν χρόνια αϋπνία. Είναι σημαντικό να εντοπιστούν τα προβλήματα πίσω το άγχος σας, και να αναζητήσουν θεραπεία, όταν απαιτείται.\nΟι γυναίκες έχουν διπλάσιες πιθανότητες να εμφανίσουν την αϋπνία με τους άνδρες. Οι ορμονικές αλλαγές κατά τη διάρκεια του έμμηνου κύκλου και στην εμμηνόπαυση φαίνεται να είναι υπεύθυνη για την αϋπνία. Αϋπνία συμβαίνει συχνά κατά τη διάρκεια perimenopause-το χρονικό διάστημα μέχρι την εμμηνόπαυση, όταν νυχτερινές εφιδρώσεις και εξάψεις συνήθως διαταράσσουν τον ύπνο. Οι ειδικοί πιστεύουν ότι η έλλειψη οιστρογόνων μπορεί να συμβάλει στον ύπνο δυσκολίες σε μετεμμηνοπαυσιακές γυναίκες.\nΜάθετε περισσότερα για το ορμονικές αλλαγές που συμβαίνουν κατά τη διάρκεια της εμμηνόπαυσης.\nΗ αϋπνία αυξάνει με την ηλικία, όπως τις συνήθειες ύπνου μας αλλάξει. Οι ενήλικες μεγαλύτερης ηλικίας χρειάζονται λιγότερο ύπνο τη νύχτα, αλλά συχνά χρειάζεται να αποσπάσουν σε ένα υπνάκο το απόγευμα για να εξασφαλιστεί ότι παίρνουν τις συνιστώμενες οκτώ ώρες ύπνου σε μια περίοδο 24 ωρών. Ορισμένες εκτιμήσεις δείχνουν ότι σχεδόν το ήμισυ του συνόλου των ανδρών και των γυναικών άνω των 60 ετών εμφανίζουν συμπτώματα της αϋπνίας.\nΔιαταραχές της διάθεσης, όπως κατάθλιψη, άγχος, διπολική διαταραχή, και διαταραχή μετα-τραυματικού στρες μπορούν όλα να διαταράξει τον ύπνο. Η σοβαρότητα και τον τύπο της διαταραχής της διάθεσης μπορεί να επηρεάσει τον ύπνο σε μια ποικιλία τρόπων. Είναι κοινό για τους ανθρώπους που πάσχουν από κλινική κατάθλιψη να ξυπνήσει νωρίς ή έχουν περιόδους ανήσυχο ύπνο, ενώ οι άνθρωποι που υποφέρουν από άγχος τείνουν να είναι σε θέση να κοιμηθεί για να αρχίσει με.\nΜάθετε περισσότερα για διαταραχές της ψυχικής υγείας.\nΤα υπέρβαρα ή παχύσαρκα\nΣύμφωνα με τα Κέντρα Ελέγχου και Πρόληψης Νοσημάτων, οι διαταραχές του ύπνου σχετίζονται με την παχυσαρκία. Ενήλικες που κοιμούνται λιγότερο από έξι ώρες κάθε βράδυ έχουν ένα σημαντικά υψηλότερο ποσοστό της παχυσαρκίας (33 τοις εκατό) από εκείνους που κοιμούνται επτά έως οκτώ ώρες τη νύχτα (22 τοις εκατό). Αυτό το μοτίβο βρέθηκε σε άνδρες και γυναίκες, καθώς και σε όλες τις ηλικιακές και εθνοτικές ομάδες.


5 Φεβρουαρίου, η Καταβολή του Διατροφικού Επιδόματος Νεφροπαθών & Μεταμοσχευμένων | blog καθημερινής ενημέρωσης\n5 Φεβρουαρίου, η Καταβολή του Διατροφικού Επιδόματος Νεφροπαθών & Μεταμοσχευμένων\nΑπό τη Διεύθυνση Δημόσιας Υγείας και Κοινωνικής Μέριμνας Καστοριάς γνωστοποιείται ότι η καταβολή του Διατροφικού Επιδόματος Νεφροπαθών και Μεταμοσχευμένων, διμήνου Νοεμβρίου-Δεκεμβρίου 2013, θα γίνει την Τετάρτη 05 Φεβρουαρίου 2014.\nΔημοσιεύτηκε απο τον adolphholyman στις 31,Ιανουάριος, 2014, 6:43 μμ. στις Κατηγορίες HOT - ΕΙΔΗΣΕΙΣ, photos, ΔΕΛΤΙΑ ΤΥΠΟΥ, ΠΟΛΙΤΙΚΑ ΚΑΣΤΟΡΙΑΣ. Νπορείτε να παρακολουθείσετε τισ απαντήσεις επι του άρθρου απο RSS 2.0. Παρακαλούμε σχολιάστε το άρθρο...( ή αφήστε σύνδεσμο trackback)


Αργολίδα: Τα αποτελεσματα των rapid test της Παρασκευής 19/11 σε Άργος, Ναυπλιο και Κρανίδι\nΑΡΓΟΛΙΚΕΣ ΕΙΔΗΣΕΙΣ | 2:19:00 μ.μ. | ΑΠΟΤΕΛΕΣΜΑΤΑ | ΑΡΓΟΛΙΔΑ | RAPID TEST\nΤα σημεία που θα διενεργούνται δωρεάν rapid test στην Αργολίδα από 22 έως 28 Νοεμβρίου\nΑΡΓΟΛΙΚΕΣ ΕΙΔΗΣΕΙΣ | 11:29:00 π.μ. | ΑΡΓΟΛΙΑ | RAPID TEST\nΚατηγορίες: ΑΡΓΟΛΙΑ , RAPID TEST\nΑργολίδα: Αυξημένα τα θετικά rapid test της Πέμπτης 18/11 σε Ναύπλιο, Άργος και Κιβέρι\nΑΡΓΟΛΙΚΕΣ ΕΙΔΗΣΕΙΣ | 1:00:00 μ.μ. | ΑΡΓΟΛΙΔΑ | ΑΡΓΟΣ | ΚΙΒΕΡΙ | ΝΑΥΠΛΙΟ | RAPID TEST\nΚατηγορίες: ΑΡΓΟΛΙΔΑ , ΑΡΓΟΣ , ΚΙΒΕΡΙ , ΝΑΥΠΛΙΟ , RAPID TEST\nΤην Πέμπτη 18 Νοεμβρίου 2021, πραγματοποιήθηκαν 186 δράσεις δωρεάν δειγματοληπτικού ελέγχου σε κεντρικά σημεία 67 Περιφερειακών Ενοτήτων της χώρας, στις οποίες διενεργήθηκαν 30972 rapid test και ανευρέθηκαν 1022 θετικά (3.3%).\nΑργολίδα κορωνοϊός: Τα αποτελέσματα των rapid test της Τετάρτης 17/11 σε Ναύπλιο και Άργος\nΑΡΓΟΛΙΚΕΣ ΕΙΔΗΣΕΙΣ | 12:45:00 μ.μ. | ΑΠΟΤΕΛΕΣΜΑΤΑ | ΑΡΓΟΛΙΔΑ | ΑΡΓΟΣ | ΚΟΡΩΝΟΪΟΣ | ΝΑΥΠΛΙΟ | RAPID TEST\nΚατηγορίες: ΑΠΟΤΕΛΕΣΜΑΤΑ , ΑΡΓΟΛΙΔΑ , ΑΡΓΟΣ , ΚΟΡΩΝΟΪΟΣ , ΝΑΥΠΛΙΟ , RAPID TEST\nΑργολίδα: Τι έδειξαν 332 rapid test την Τρίτη 16/11 σε Άργος, Καπαρέλλι και Ναύπλιο\nΑΡΓΟΛΙΚΕΣ ΕΙΔΗΣΕΙΣ | 1:24:00 μ.μ. | ΑΡΓΟΛΙΔΑ | ΑΡΓΟΣ | ΚΑΠΑΡΕΛΙ | ΝΑΥΠΛΙΟ | RAPID TEST\nΚατηγορίες: ΑΡΓΟΛΙΔΑ , ΑΡΓΟΣ , ΚΑΠΑΡΕΛΙ , ΝΑΥΠΛΙΟ , RAPID TEST\nΤην Τρίτη 16 Νοεμβρίου 2021, πραγματοποιήθηκαν 177 δράσεις δωρεάν δειγματοληπτικού ελέγχου σε κεντρικά σημεία 66 Περιφερειακών Ενοτήτων της χώρας, στις οποίες διενεργήθηκαν 27023 rapid test και ανευρέθηκαν 920 θετικά (3.4%).\nΚορωνοϊός Αργολίδα: Θετικά αποτελέσματα στα 318 rapid test της Κυριακής 14/11\nΑΡΓΟΛΙΚΕΣ ΕΙΔΗΣΕΙΣ | 11:16:00 π.μ. | ΑΠΟΤΕΛΕΣΜΑΤΑ | ΑΡΓΟΛΙΔΑ | ΚΟΡΩΝΟΪΟΣ | RAPID TEST\nΤην Κυριακή 14 Νοεμβρίου 2021, πραγματοποιήθηκαν 39 δράσεις δωρεάν δειγματοληπτικού ελέγχου σε κεντρικά σημεία 32 Περιφερειακών Ενοτήτων της χώρας, στις οποίες διενεργήθηκαν 12734 rapid test και ανευρέθηκαν 574 θετικά (4.51%).\nΑργολίδα κορωνοϊός: Πόσα θετικά rapid test προέκυψαν την Παρασκευή 12/11 σε Ναύπλιο και Άργος\nΑΡΓΟΛΙΚΕΣ ΕΙΔΗΣΕΙΣ | 1:18:00 μ.μ. | ΑΡΓΟΛΙΔΑ | ΑΡΓΟΣ | ΚΟΡΩΝΟΪΟΣ | ΝΑΥΠΛΙΟ | RAPID TEST\nΤην Παρασκευή 12 Νοεμβρίου 2021, πραγματοποιήθηκαν 173 δράσεις δωρεάν δειγματοληπτικού ελέγχου σε κεντρικά σημεία 66 Περιφερειακών Ενοτήτων της χώρας, στις οποίες διενεργήθηκαν 34066 rapid test και ανευρέθηκαν 1007 θετικά (2.95%).